open-index/open-wikipedia-markdown huggingface dataset:
數獨

**數獨**（；）係種組合性質嘅邏輯解謎遊戲。數獨有好多隻進階變種，喺最基本上，一條標準嘅數獨謎題會
*有個 9 × 9 嘅**方陣**，個方陣分做 9 個**細方陣**，每個細方陣 3 格 × 3 格；
*某啲格經已有數喺裏面；
*玩家要做嘅嘢係將數字填入方陣嘅空格嗰度，目標係要令方陣每條直行有齊 1 至 9、每條橫行有齊 1 至 9、同埋每個 3 × 3 細方陣入面有齊 1 至 9；
*噉講即係話，一條解咗嘅數獨謎題會係個拉丁方陣；
數獨謎題有唔少畀人覺得係得意嘅數學特性：數獨謎題可以用某啲演算法解，又可以用相對簡單嘅演算法創造；數獨謎題嘅呢啲數學特性，仲吸引咗好多數學同電腦科學嘅工作者研究佢哋。

## 簡史
數獨源於 19 世紀：19 世紀經已有法國嘅報紙喺度出啲類似數獨嘅遊戲俾讀者玩，而早喺 1979 年經已有美國建築師喺度整數獨遊戲；打後數獨喺 1980 年代由日本一間整遊戲嘅公司 Nikoli 普及化，最後令數獨呢種遊戲擴散到全世界，而日本人幫呢種遊戲改嗰個名－**數獨**－就畀人一路用到而家，而呢點搞到好多人以為數獨起源自日本。到咗廿一世紀初，數獨已經風行全世界，由日本至印度至歐洲都有人搞數獨比賽。

## 技巧

數獨同好多經典嘅解謎遊戲一樣，「可能狀態」數量有限，可以透過逐步推理，將所有可能性全部審視晒，即係用到好似數學證明噉嘅演繹推理方式嚟處理。

譬如係下圖噉：





已知上圖個方陣每一橫行都有齊 1 至 9 而且冇重複，每一直行都有齊 1 至 9 而且冇重複（數獨嘅基本條件），解謎者就可以做以下噉嘅推理：望住左下個 3 × 3 九宮格，嗰個 9 嘅存在表示，同佢屬同一行直行嘅格冇可能係 9（打戙嘅線所示）－然後睇埋其餘已經有 9 填咗喺入便嘅格，解謎者可以推理出，左下小區嘅 9 應該係喺油咗嗰個格仔入便。

## 產生
數獨遊戲可以用相對簡單嘅演算法產生，例如以下呢段虛擬碼：
  產生一個 9 × 9 嘅拉丁方陣，而且每個 3 × 3 嘅細方陣都有齊 1 至 9；
  while 完結條件未達到，係噉做
    是但攞走方陣當中其中一個數字；
    用演算法檢查吓呢個方陣仲有冇可能解到；
    if 個方陣冇可能解到或者有多過一個可能答案， *# 一個整得好嘅數獨遊戲會淨係得一個可能答案。*
      將攞走咗嗰個數字擺返返去；
    if 完結條件達到 *# 完結條件係「經已總共攞走咗 n 個數字」，當中 n 數值愈大，個遊戲難度愈高。*
      結束程式；

因為數獨遊戲容易產生，所以有好多網站同應用程式都能夠輕易係噉整出俾玩家花費時間嘅數獨遊戲，令數獨成為咗一種大受歡迎嘅消遣方式。

## 睇埋
*算獨
*順獨
*解謎遊戲
*拉丁方陣
*組合爆發

## 引用來源

## 參考書目
*Delahaye, Jean-Paul, "The Science Behind Sudoku", *Scientific American*, June 2006.
*Provan, J. Scott, "Sudoku: Strategy Versus Structure", *American Mathematical Monthly*, October 2009. Published also as a University of North Carolina technical report UNC/STOR/08/04, 2008.

## 外部連結

* ''Eurosudoku.com''.
* 'Father of Sudoku' puzzles next move (BBC).
妙探尋兇

**妙探尋兇**（英文：**Cluedo**）係種三到六個人玩嘅圖板遊戲，模擬一個兇殺案嘅現場，同時估中晒兇手、兇器同案發嘅房就為之贏。

## 兇手
*黃上校 （Colonel Mustard，黃棋）
*梅教授 （Professor Plum，紫棋）
*綠先生 （Reverend Green，北美版為Mr. Green，綠棋）
*藍夫人 （Mrs. Peacock，藍棋）
*紅小姐 （Ms. Scarlet，紅棋）
*白太太 （Mrs. White，白棋）
*花博士 （Dr. Orchid，從2016年版取代白太太，粉/紫棋）

## 兇器
*蠋台 （Candlestick）
*刀 （Dagger）
*鉛管（Lead pipe）
*手槍（Revolver）
*繩 （Rope）
*士巴拿 （Spanner）

## 房

† ‡ 有秘道去對角嘅房
Scrabble

**Scrabble**係種兩到四個人玩嘅圖板遊戲，由填字遊戲演變出，玩家手上有一堆字母牌，大家要輪流拼字得分，最後得到最高分就為之贏。
印度十字棋

**印度十字棋**（印地文：** पचीसी**，**Pachisi**）係古印度嘅棋，有一個十字形嘅棋盤，之後演變出英國十字棋同飛行棋之類嘅棋。
特洛伊木馬程式

**特洛伊木馬程序**（，病毒編碼：（操作系統名）.Trojan.**.**），港澳叫**特洛伊木馬程式**，係一種未經電腦授權就自己識行嘅惡意程序。喺定義入面嚟講，佢係扮成個實用嘅軟件或遊戲噉氹啲用户嚟裝佢，而達到監控或偷人哋嘅個人信息嘅一種程序。雖然話木馬係一種程序，但有好多人話木馬係一種病毒嘅類，係因為而家有好多同電腦病毒有關嘅技術都扯埋木馬技術落水嘅，而且兩個都係成對噉出現。但喺某啲意義嚟講，木馬已經係融入咗病毒嘅大家庭入面喇。呢種病毒同一般嘅電腦病毒都有唔同，佢識得扮嘢扮到好似個堅嘅程序噉，嚟吸引啲用戶嚟下載佢。同蠕虫病毒唔一樣，佢係唔可以自我複製。而一下載咗呢啲所謂嘅「程序」，雖然話睇落去都幾好，但係大多數都係一激活咗之後就開始搞搞震喇，因為佢識向用戶用緊嘅電腦搞破壞同埋偷文件，甚至係邊隻用戶名同密碼呢啲好緊要嘅秘密信息都會攞埋，甚至連部電腦都俾黑客遠程控制都得。而呢種病毒重危害住成個互聯網嘅安全。因為佢有好強嘅隱蔽性，隱蔽到連普通用户中咗毒之後都唔知發生咗啲咩事。而世界上第一個特洛伊木馬病毒係喺1986年由PC-Write 2.72入面出現咗，嗰陣嘅木馬病毒嘅後果係成個硬盤入面啲嘢都冇嗮。

## 名

「木馬」嘅名出喺希臘神話入面。由於希臘聯軍喺打緊仗嗰陣，就詐諦投降，留低咗隻木馬響度，而特洛伊人就將佢當成係戰利品，就帶返咗入去城度。而特洛伊人就以為係贏咗呢場仗就好開心，點知開心咗無耐，喺木馬入面就飆咗班希臘兵出嚟，佢哋就靜鷹鷹噉開咗個城門嚟畀城出面嘅軍隊入嚟，最後特洛伊城就俾希臘軍打沉咗。由於呢種電腦病毒同佢嘅行為差唔多噉，所以「特洛伊木馬病毒」嘅名就係噉嚟。

## 執行行為
木馬病毒嘅行為包括：
*刪除文件
*攔截文件
*修改文件
*複製文件
*影響嗮成部電腦嘅本地同網絡嘅性能。

## 原理

## 分類
木馬喺電腦入面有好大嘅攻擊威脅性。一般嚟講，呢啲程序可以向網頁地址度搞DoS攻擊。可以喺電腦A度同埋其他中咗毒嘅電腦度發好多次請求而搞出攻擊目標過載而出現嘅嘢，嗰啲就係喺操作系統入面講嘅「拒絕服務」喇。喺電腦嘅執行類入面可以分開幾個類：

### 後門
後門木馬係可以俾黑客嚟遠程控制感染咗木馬嘅電腦，而且重可以想做乜就做乜，幾乎冇王管咁滯。其中呢行係包括咗發送、接收、啟動同埋刪除文件，顯示文件，重有重啟電腦都得。佢成日都將一組電腦搞成個僵屍網絡嚟做其他惡意嘅行為。

### 漏洞

漏洞就係黑客用程序嚟喺用緊個人台電腦度，用程序嘅漏洞嚟偷嗮啲文件同埋代碼。

### RootKit
Rootkit係喺使用者嘅系統入面嘅指定物件或行為度匿埋。而Rootkit喺大多數嘅目的係唔冇俾殺毒軟件CHECK到嚟延長惡意程序喺感染咗木馬嘅電腦度嘅運行時間。

### 網銀

網銀木馬係用嚟偷嗮某用戶喺網站度用緊嘅網上銀行系統、電子支付系統同埋信用卡或借記卡嘅帳號信息。

### 下載器
下載器木馬係可以喺某人嘅電腦度上傳或下載同安裝最新版本嘅惡意程序。

### 釋放器
釋放器木馬係黑客用呢啲程序喺部電腦度安裝木馬同/或病毒，或唔畀殺毒軟件查到呢啲惡意程序出嚟。不過唔係冚唪唥嘅殺毒程序都可以查到呢啲呢類木馬嘅全部組件出嚟。

### 流嘅病毒軟件
流嘅病毒軟件木馬雖然話同殺毒軟體嘅行為差唔多。但佢係用嚟呃使用者啲錢嚟清走發現嘅「威脅」。其實根本就冇呢啲「威脅」響度。

### 遊戲盜號

遊戲盜號密碼係識偷網絡遊戲入面嘅帳號信息。

### 即時通訊

即時通訊木馬係識偷嗮啲即時通訊軟件入面嘅用戶名同密碼。

### 酬金
酬金木馬係可以改到電腦入面嘅數據，搞到電腦用都用唔到或用户唔可以用到指定嘅數據。凈係得用户畀咗黑客要求話幾多錢之後先至會畀返啲數據或恢復返台電腦嘅嘢。

### 短信
呢啲程式會喺您台流動設備向收費嘅冧巴度發短信，搞到用戶冇嗮啲預存話費響度。

### 間諜
### 郵件地址收集
### 代理
代理木馬係識喺使用者嘅電腦度開HTTP、SOCKS等代理服務嘅功能。而黑客可以將感染咗代理木馬嘅電腦當成係跳板嚟做黑客活動而去到隱藏自己嘅要求。

## 扮嘢方式
木馬病毒嘅危害方式就有好多種，其中佢有俾人話係好蠱惑嘅，就係識得扮嘢。而木馬病毒嘅扮嘢方式就有6種。分別係改圖標、綁文件、流嘢嘅出錯行為、訂咗嘅端口、自我銷毀同埋自動改名呢幾種。

## 防範
# 買有即時監控功能同埋防火牆功能嘅殺毒軟件，重要定時查下殺毒軟體嘅相關功能組件係點。因為日日都有電腦病毒，而且重越嚟越新，花式重犀利咗幾多下，所以必須要更新病毒庫嚟查最新嘅木馬病毒。
# 唔冇去埋嗮啲唔知出處嘅網站。唔用唔知喺邊度出嘅軟體。
# 唔冇噉罅埋就信埋嗮啲即時通訊軟件入面嘅好友發過嚟嘅網址同埋文件。因為有部分木馬病毒係用呢個方法嚟傳播。
# 定期檢查系統帳號。因為黑客好鍾意用克隆帳號嚟控制人哋嘅電腦。佢哋係啟動一個系統入面嘅預設帳戶，但係呢個帳戶唔係成日用嘅，之後用工具將呢個帳戶升到管理員嗰度，雖然話睇落去同原本個賬號差唔多噉，但係呢個所謂嘅「克隆帳戶」就係操作系統入面，最大嘅安全隱患，而黑客就係用呢個賬號嚟隨便噉控制你部電腦都得。
# 禁用不明嘅系統服務。如估您喺邊日發現咗系統點解行得咁慢，用咗殺毒軟件都查唔出乜事，好有可能係人哋通過入侵咗你嘅電腦之後，開咗「特種服務」。嗰陣時，你要查下系統入面有冇打開咗呢啲噉嘅不明服務？如估發現咗呢啲服務唔係你開嘅話，可以停咗佢。

## 出面網頁
* 什么是木马病毒？ 卡巴斯基殺毒軟件官網
* 木马病毒 瑞星杀毒软件
* 安全小贴士 腾讯游戏安全中心
* 木马病毒专题 中国银联安全中心
* 什麼是特洛伊木馬病毒?何謂網頁掛馬? 雲端運算與網路安全趨勢部落格
* 木马和病毒的解释和区别 IT部落窝
* 電腦病毒、木馬、蠕蟲有什麼不一樣？ 高登工作室
* 什么是木马病毒 永州冷水滩公安分局
* 浅析病毒、木马、流氓软件? 新浪博客

## 睇埋
* 電腦病毒
* 流氓軟件

## 註
悲劇

**悲劇**（； ）係一種戲劇，喺日常用語入邊泛指內容好悲慘嘅戲劇，包括病、死同其他唔開心嘅慘事，降臨喺主角身上。喺西洋嘅戲劇傳統裡邊，悲劇嘅典型格局係講主角為人性格上有唔少優點，但係就有某一樣大缺憾（悲劇缺憾），佢嘅呢個缺憾誘使佢做出一個錯誤嘅決定，而呢個決定令佢最後永不翻身。

相反題材就叫喜劇。

## 基本定義

歐美嘅戲劇傳統有對悲劇呢個概念做學術性質嘅定義。

## 文學例子
例如莎士比亞嘅《馬克白》同埋《王子復仇記》就係舉世聞名嘅悲劇。

哈姆雷特同馬克白都係莎士比亞筆下出名嘅悲劇英雄，佢哋都展示咗內在缺點點樣一步步帶嚟滅亡。哈姆雷特聰明、有道德感，又好有思想深度，但正正因為佢成日諗得太多、遲遲唔肯行動，先令局勢失控，邪惡同暴力愈演愈烈，最後連自己同身邊嘅人都死晒。馬克白亦係係一齣幾典型嘅悲劇：主角馬克白原本係好受敬重嘅將軍（有唔少優點），但係佢個人太有野心（悲劇缺憾），呢個缺憾令佢走去暗殺國王（錯誤嘅決定），跟住隨之而起嘅一連串事件搞到佢悲劇收場。於是成個故仔就道出**人太有野心會招致悲慘下場**噉嘅主題。

亦可以睇童話故事《人魚公主》。

## 睇埋
*悲劇英雄
*《詩論》

## 引咗
西番雅書

《**西番雅書**》係《舊約聖經》嘅小先知書，天主教譯做《**索福尼亞**》，記載猶大王國末期嘅貴族子弟西番雅嘅預言同相關情況。

## 簡介
作者：西番雅
日期：公元前622年
地點：耶路撒冷

先知西番雅喺公元前七世紀末，大概喺約西亞王喺主前621年進行宗教改革嘅前十年，出來傳道。呢卷書有先知成日提起嘅一啲課題，災禍同毁滅嘅日子就嚟到，嗰時猶大拜偶像，效法外邦嘅習慣，欺詐剝削弱者，自滿，當上帝冇到，所以耶和華要懲罰佢哋，佢亦要責罰其他嘅國。雖然耶路撒冷蒙受災難，將來一定復興，有謙卑同正直嘅以色列餘民會住喺嗰處。

## 提要
# 耶和華審判嘅日子（1章1節-2章3節）
# 以色列鄰國毁滅（2章4-15節）
# 耶路撒冷嘅災情同救贖（3章1-20節）
哈該書

《**哈該書**》係《舊約聖經》嘅小先知書，天主教譯做《**哈蓋**》，作者係哈該，生活喺巴比倫滅亡之後嘅時代，喺佢做先知其間，猶太人返去故鄉重建耶路撒冷同耶和華上帝嘅聖殿。

## 簡介
作者：哈該
日期：公元前520年
地點：耶路撒冷

哈該書係集合耶和華藉先知哈該喺大利烏王第二年即係公元前520年發出簡短嘅信息而成。嗰時以色列喺流亡嘅地歸回耶路撒冷已經好幾年，不過聖殿仍然荒廢。呢卷書嘅信息催促民間領袖盡快重建聖殿，重強調耶和華應許使嗰啲更新而純潔嘅人民喺將來過繁榮安定嘅生活。

## 提要
# 耶和華命令重建聖殿（1章1-15節）
# 勸慰同希望嘅信息（2章1-23節）
撒迦利亞書

《**撒迦利亞書**》係《舊約聖經》嘅小先知書，天主教譯做《**匝加利亞**》，唐朝景教譯做《**刪河律經**》，呢卷書裏面包含咗好多關於耶穌嘅預言，喺後來嘅記錄全部都得到應驗。

## 簡介
作者：撒迦利亞
日期：公元前475年
地點：耶路撒冷

撒迦利亞書可以分為兩部分：
#第1-8章記載先知撒迦利亞嘅預言，時間大概喺公元前520年-518年間。呢啲預言多數係以異象方式表達，內容包括關於耶路撒冷嘅復興、聖殿嘅重建、上帝子民嘅蒙潔淨，同彌賽亞時代嘅來臨。
#第9-14章係集較後期嘅信息而成，呢啲信息係關於盼望中嘅彌賽亞同最後嘅審判。和平嘅君王騎驢入城，同好牧人為羊群被殺，呢兩幅畫像預示新約中描畫嘅彌賽亞。

## 提要
# 警告同希望嘅信息（1章1節-8章23節）
# 對以色列鄰國嘅審判（9章1-8節）
# 將來嘅繁榮同和平（9章9節-14章21節）

## 參考
瑪拉基書

《**瑪拉基書**》係《舊約聖經》嘅小先知書，天主教譯做《**瑪拉基亞**》（全名**瑪拉基亞先知書**），呢卷書裏面有好多預言同耶穌基督有關聯，呢啲預言喺400幾年之後得到應驗。

## 簡介
作者：瑪拉基
日期：公元前425年
地點：耶路撒冷

瑪拉基書係公元前五世紀耶路撒冷聖殿重建之後寫成嘅。有一特點，就係作者鍾意用問答方式來申述佢嘅觀點。先知瑪拉基號召祭司同人民重新立志，信守同上帝立嘅約。好明顯，當時上帝嘅子民生活腐敗，對於敬拜嘅事亦好疏忽。祭司同人民都呃上帝，唔將應該奉獻畀上帝嘅禮物交上，亦唔依照上帝嘅教訓生活。不過耶和華要來審判同潔淨佢嘅子民，打發佢嘅使者前來開路，並宣佈佢嘅約。

## 提要
# 以色列嘅罪（1章2節-2章16節）
# 上帝嘅審判同佢嘅憐憫（2章17節-4章6節）
鐘鼎文

**鐘鼎文**，又叫**金文**，係古時中國一種字，喺商朝到周朝流行，刻喺鐘同鼎等等嘅青銅器上面。

## 睇埋
*甲骨文
女真文

**女真文**，又叫**女真語**、**女真話**，係女真舊時嘅語文，本來無得寫，直到金朝初期發明咗女真字先至有得寫。到後金興起時，滿文已經逐漸取代女真文。

## 睇埋
*滿文
女真字

**女真字**()係女真舊時嘅字，用嚟寫女真文，喺金朝初期發明，亦做咗佢嘅官方字，到金朝亡咗之後就慢慢失傳，到女真人再興起劀後金國嗰時，發明咗寫滿文嘅滿字，已經同女真字完全無關係。
## 睇埋
*滿字
鄭融

**鄭融**（，）係香港女歌手，2003年出道，憑出道作《成人對待》、《小神仙》同埋《終生學習》摞到由香港商業電台頒發嘅「叱咤樂壇生力軍女歌手金獎」同埋香港電台十大中文金曲頒獎禮頒發嘅「最有前途新人獎銅獎」。依家係星娛樂旗下。

## 專輯（部份）
* Step by Step (鄭融專輯)
* EVO

## 演出

### 電視劇（[[無綫電視]]）
*2004年：《赤沙印記@四葉草.2》 飾  學生
*2009年：《廉政行動2009》 - 公．私．車 飾 李雅惠

### 電視劇（[[奇妙電視]]）
*2017年：《閃婚100天》 飾 黎海兒

### 電視劇（[[ViuTV]]）
*2023年：《法與情》 飾 Purple

### 網絡劇
*2019年：《性敢中環》飾 蘭子（客串）
*2023年：《疊影狙擊》 飾 Brittany Fung

### 節目演出（ViuTV）
*2016年：《籌旗》（固定嘉賓）
*2018年：《歌度有榜》（第9集嘉賓）
*2019年：《初戀還未來？》（固定嘉賓）
*2020年：《Chill Club》（第22集嘉賓）
*2021年：《轉機 ON AIR》（第39集嘉賓）
*2021年：《調查男女》（第9集嘉賓）
*2021年：《有酒今晚吹》（第39集嘉賓）
*2021年：《Talk星Day》（第15集嘉賓）
*2021年：《囝囝女女730》（第38集嘉賓）
*2021年：《全民造星IV》（第一回合評判）
*2022年：《粉絲福利署》（第29集嘉賓）
*2023年：《Dr.Any毛》 （第12集嘉賓）

## 濕碎事
2020年3月29號晚21:30-22:30時段，鄭融同時喺無綫電視嘅《流行經典50年》同ViuTV嘅《Chill Club》分別獻唱。呢種同一歌手喺同一時間食兩家茶禮嘅情況，喺香港電視史上比較罕見。

2021年5月29號喺無綫電視同周柏豪合唱《一事無成》鼓勵失業人士，大部份人認為佢哋兩個有意諷刺失業人士。

## 攷

## 出面網頁

*
大學保留地

**卑詩大學保留地**（英文：**University Endowment Lands**）係加拿大卑詩省溫哥華西邊嘅一塊直屬卑詩省政府嘅土地，喺卑詩大學溫哥華校園隔籬。

類:卑詩省
克隆帳號

**克隆帳號**（）係Windows系統入面，用註冊表將HKEY_LOCAL_MACHINE\SAM\SAM\Domains\Account\Users\入面嘅子鍵嚟搞操作，搞到一個普通嘅用戶都有同管理員一樣有嘅檯面權限噉解。

類:電腦
類:作業系統
類:電腦病毒
李元吉

**李元吉**（）係中國唐朝唐高祖第四仔，唐太宗李世民嘅細佬，喺玄武門之變俾人殺咗。死後追封海陵郡王，謚號**剌**，隨後再改封巢王。
潭村站

**潭村站**（；）係廣州地鐵嘅車站。規劃時期嗌過**賽馬場站**（；）。呢個站響天河區珠江新城嘅花城大道，廣州賽馬場南邊冇幾遠嗰度，喺2009年12月28號開放。

## 車站嘅結構
### 樓層

### 站廳
潭村站嘅收費區喺站廳嘅西南邊，四周圍俾車站嘅商舖同人行通道圍住嗮，而收費區入面有好多條扶手電梯同樓梯、專用𨋢往返月台都得。

### 站台

呢個站有1個島式月台，喺花城大道嘅地底。

### 商舖同自助服務
而家嘅潭村站入面有便利檔同書店，重有自助服務設施畀乘客用。其中包括咗自動影相機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：

### 出入口

## 車站歷史
* 2009年12月28號，呢個站正式開放。

## 接駁交通
日班車：
*花城大道東站：
*:40、407、545、583、886、886A 
*馬場路南（南國花園）站
*:40、138、886A、886

## 上一站·下一站




類:天河區鐵路站
惡意程式

**惡意程式**（Malware），大陸叫**惡意程序**，又叫**惡意軟件**、**惡意軟體**、**有害程式**，係指任何不懷好意嘅電腦程式，通常都係趁用家唔為意嗰陣裝咗落電腦度，輕就偷偷地潛伏食系統資源，重就會大搞破壞令到部電腦行唔到。

惡意程式有好多種，包括電腦病毒（computer viruses）、蠕蟲程式（worms）、特洛伊木馬程式（trojan horses）、間諜程式（spyware）、廣告程式（adware）、流氓程式（scareware）、勒索程式（ransomware）等等。

坊間好多人都將各種惡意程式統一叫做「電腦病毒」，但呢種叫法並唔夠嚴謹。
澳門大學

**澳門大學**（，葡萄牙文：**Universidade de Macau**；英文：**University of Macau**；簡稱**澳大**、**UM/UMAC**）係澳門唯一一間綜合性公立大學，2019年世界351至400位，亞州大學排第42位，全球最佳年輕大學排名60。葡語地區大學排第二。

澳門大學前身係1981年成立嘅**私立東亞大學**，係澳門第一間研究型大學，又係唯一一間全面引入住宿式書院系統嘅大學。澳門大學喺2014年搬去橫琴新校區之後，明確以轉型做研究型大學為目標，仲推行以「四為一體」教育模式為主嘅「博雅教育」。根據國際論文資料庫ISI Web of Science（WOS），澳門大學嘅高端科研論文發表數量由2008年嘅127篇增至2017年嘅1,342篇，2017年澳大論文比人引用差唔多17,246次。喺晶片研究方面入選國際固態電路會議論文數量最多前10名嘅大學。澳門大學獲得中華人民共和國科學技術部批准設立「模擬與混合信號超大規模集成電路國家重點實驗室」、「智慧城市物聯網國家重點實驗室」同埋「中藥質量研究國家重點實驗室」三個國家重點實驗室。

澳門大學有人文學院、工商管理學院、教育學院、健康科學學院、法學院、社會科學學院、科技學院、中華醫藥研究院、微電子研究院、應用物理及材料工程研究所，協同創新研究所，同埋榮譽學院 ，開辦學士、碩士、博士等差唔多130個學位課程，用英文上堂。

澳門大學有10間書院，分別係曹光彪書院、鄭裕彤書院、張崑崙書院、蔡繼有書院、霍英東珍禧書院、呂志和書院、馬萬祺羅柏心書院、滿珍紀念書院、紹邦書院，同埋何鴻燊東亞書院。

澳門大學近年嘅排名同學術地位都有大幅提升，喺2016年成為第一間獲澳門特區政府頒發教育功績勳章嘅澳門高等院校。

## 排名

澳門大學喺2025年泰晤士高等教育世界大學排名180，亞洲地區大學排名34，喺2019年國際化排名第五，全球最佳年輕大學排名60。Quacquarelli Symonds（QS）世界大學排名也節節上升，喺2020年上升至387位，2026年再上升至285位。「工程與科技」與「計算機科學」排前200、喺「生命科學」排251-300、「款待及休閒管理學」 排46、「語言學」 排151-200、「法學」 排251-300位。五大學科領域：臨床醫學學科、工程學、藥理學與毒理學、計算機科學同社會科學總論進入基本科學指標資料庫（ESI）前1%。

澳門大學近年嘅排名同學術地位都有大幅提升，喺2016年成為第一間獲澳門特區政府頒發教育功績勳章嘅澳門高等院校。

## 攷

## 睇埋
*澳門大學一覽

## 出面網頁

* 澳門大學
澳門城市大學

**澳門城市大學**（Universidade da Cidade de Macau）係澳門其中一間私立大學，1992年創校，原名**亞洲（澳門）國際公開大學**（Universidade Aberta Internacional da Ásia (Macau)），2011年改名。

## 睇埋
*澳門大學一覽

## 出面網頁
* 

類:亞洲大學
澳門科技大學

**澳門科技大學**（Universidade de Ciência e Tecnologia de Macau）係澳門一間大學，2000年創校，校址喺路氹城路氹連貫公路。

## 攷
聖若瑟大學

**聖若瑟大學**（Universidade de São José）係澳門其中一間私立大學，1996年創校，原名**澳門高等校際學院**（UInstituto Inter-Universitário de Macau），2009年改名。

佢係由葡萄牙天主教大學（Portuguese Catholic University）同澳門天主教教區合辦，畢業文憑由天主教葡萄牙大學同聖若瑟大學共同頒授，係澳門受歐洲教育機構認可嘅大學之一。

聖若瑟大學於2021年《泰晤士高等教育大學影響力排名》「優質教育」組別排列全球第41位。

## 重要人物
*校長兼副教授：麥侍文執事（Rev. Deacon Stephen Morgan）
*副校長兼教授：Keith Morrison
*副校長兼教授：Álvaro Barbosa
*署理副校長兼助理教授：**Rochelle Ge**
*總務長：張潔瑜，澳門聖若瑟大學教育碩士（2002）
*教務長兼助理教授：劉鈺馨，澳門聖若瑟大學工商管理博士（2015）

## 校舍
新校區喺青洲聖若瑟教區中學校本部原址，佔地面積約1.5公頃，建築預算最初係三億五千萬澳門元，之後提升至五億八千萬元。

## 新口岸 (皇朝) 校舍 (科學及環境研究所)
喺澳門半島新口岸倫敦街106號（環宇豪庭三樓）

### 開放時間
*星期一至星期五：朝早9點至夜晚11點
*星期六、星期日同澳門公眾假期：閂門

## 舊生
* 麥嘉欣
* 馬檇鏗

## 睇埋
*澳門大學一覽
略夫

**育阿謙·略夫**（香港譯「**路維**」、「**勒夫**」，，國際音標：[**ˈjoːaxɪm ˈløːf**]，）係德國一位足球教練同退役足球員，前任德國國家男子足球隊嘅總教練。喺2014年FIFA世界盃上面，佢帶領德國國家隊奪得世界盃冠軍。

佢响2021年卸任，佢嘅位就由佢嘅副手漢斯-迪特·費歷克接替。

## 攷

## 出面網頁

類:德國足球員
大清律例

《**大清律例**》（滿文：**ᡩᠠᡳᠴᡳᠩ  ᡤᡠᡵᡠᠨ ᠊ᡳ  ᡶᠠᡶᡠᠨ ᠊ᡳ  ᠪᡳᡨᡥᡝ  ᡴᠣᠣᠯᡳ**；拉丁字母轉寫：**Daicing gurun-i fafun-i bithe kooli**），原名《**大清律**》，係清朝嘅法典。

《大清律例》草創於順治三年（1646年）五月，以《大明律》為基礎再加以修飾，前後經過康熙、雍正、乾隆三朝修訂之後先定到型。之後《大清律例》一直都喺清朝版圖裡面奉行，直到清朝滅亡為止。

不過，由於清朝將香港割讓畀英國之後，香港跟著英國奉行習慣法，而喺無其他法例可供參考嘅情況下，《大清律例》裡面嘅部分法例繼續成為唯一嘅參考對象。因此，伊啲做參考對象嘅條例，喺清朝滅亡之後依然繼續喺香港生效。直到1971年，最後一條有關婚姻習俗嘅法律俾香港嘅成文法取代之後，《大清律例》用咗327年（1644年－1971年）之後，成為歷史。

## 對香港嘅影響
香港第一任行政官查爾斯·義律（Charles Elliot）喺1841年登陸香港島之後，宣佈華人繼續跟當地習慣治理。加上作為英國殖民地嘅香港，跟著英國奉行習慣法。於是，喺當時嘅香港出現徂一種怪現象：同樣係謀殺罪，罪犯係歐洲人，就按照當時嘅英國法律，判吊頸，但係罪犯係華人，就按《大清律例》判斬首。即使係喺清朝滅亡之後60年，原先喺香港通行嘅《大清律例》喺華人社會當中依然通行。

1970年代，港英政府開始著手將所有參照《大清律例》嘅案例重新編寫成成文法，借伊個機會來利用合適嘅法例來取代過時嘅舊法。例如1971年頒布嘅《婚姻法》就正式結束香港男人用《大清律例》做擋箭牌來為自己納妾同休妻嘅歷史。但係1971年前依《大清律例》娶嘅妾侍如果重健在嘅話，姖等同姖等嘅子孫後代都重有繼承權。
黑冠獼猴

**黑冠獼猴**（***Macaca nigra***）係種馬騮，屬獼猴嘅一種，成身黑色，主要分佈喺印尼蘇拉威西嗰頭，已經係極危物種。
廣東省人民體育場

，簡稱**東較場**（「場」字讀「腸」，），之前嗌過、，係中國廣東廣州嘅一間綜合性體育場，喺越秀區中山三路南邊（烈士陵園對面）；較場西路嘅東邊（中華廣場嘅東門同埋中華國際中心嘅對面）；較場東路嘅西邊；雲海通津北邊。呢間體育場重係中國內地其中一間歷史比較耐嘅體育場。呢間體育場喺1454年起好。

## 史
### 「東較場」
之前廣東省人民體育場係個古代練兵場。喺1454年，嗰時專門睺住兩廣軍務都察院嘅右副都禦史（廣東嗰邊）——馬昂，就喺廣州嘅東邊起咗個古代練兵場出嚟；喺1683年就重新裝修，嗰時嘅體育場好細，得128800平方米，喺裝修嗰陣重改咗名嗌「東較場」。喺明清時期，呢個場地成日搞閱兵、操練同埋武術比賽，所以「東較場」嘅名就係噉嚟。

1901年，武術嘅科舉制度取消咗，用咗1200年嘅武術科舉就成為歷史。喺1906年就改咗一次名，嗌「廣東省運動場」。嗰年重辦咗第一屆廣東省大運動會；

### 民國時期
喺1916年12月，廣東省政府出錢起咗間公共體育場出嚟，而呢個體育場喺1932年起好；喺起緊公共體育場嗰時，好多改變成個中國命運嘅事件喺東較場發生。首先喺1922年5月2號，呢度辦咗由孫中山授旗嚟開辦嘅粵軍第二軍北伐誓師典禮。跟住係1925年6月23號，為咗抗議帝國主義喺上海搞嘅五卅慘案，周恩來同埋省港大罷工嘅工人同埋各界群眾喺東較場嗰度搞咗個大會嚟撐上海嘅鬥爭，重組織咗100000人嘅反帝大遊行，結果遊行隊去到沙基就俾沙面租界嘅英軍開槍掃射而搞出咗單沙基慘案。喺1926年元旦，中國國民黨第二次代表大會開幕之後就喺東較場度舉行咗閱兵儀式，有20萬個軍民大嗌「打倒帝國主義同軍閥」嘅口號。喺1926年7月9號，呢度重辦咗北伐誓師大會，拉開咗北伐戰爭嘅序幕。1935年，廣東省體育專科學校成立咗，之後呢個場地重俾人定咗係廣東省體育專科嘅運動場。1938年抗日戰爭期間，日軍攻陷廣州，重將嗰時嘅廣東省立體育場攞咗嚟做軍用倉庫同埋兵工廠。1947年，國民黨接手呢間體育場之後，就改咗名做**中正體育場**。

### 中華人民共和國成立之後
喺1949年10月14號共產黨攻佔廣州之後，毛澤東同朱德發佈《中國人民解放軍佈告》，將體育畀返人民，所以廣東省人民政府就開始重新起返間畀日軍搞冧咗嘅體育場。就喺1950年7月，廣東省人民政府將呢間體育場改名叫「廣東省人民體育場」，重一直用到而家，而呢個名就係「屬於人民自己嘅體育場」噉解。不過體育場嘅周邊地塊俾啲居民住宅攞嗮。喺20世紀50年代到60年代之間，呢個體育場從原先坐到8,000位觀眾，整大到可以畀11,000位觀眾入去睇嘅鐵架木板看台。

### 改革開放之後
1983年，為咗舉辦國際女子足球邀請賽，呢間體育場重改咗嚟起有27096個座位嘅鋼筋混凝土看台同埋4座燈光照明鐵塔嘅足球場。喺1990年，為咗搞好喺廣東辦嘅第一屆女足世界盃，由霍英東負責出錢嚟重新裝修過間體育場：喺東西看台個度起咗個擋雨棚；而觀眾席重整咗個塑膠凳；田徑場就起咗個塑膠跑道，重改造埋電子顯示屏幕同埋音響功能，變成一個標準嘅現代體育場。

## 舉辦過嘅賽事同慶典
*1906年：好多次嘅廣東省運動會
*1983年11月16號～1983年11月27號：廣州國際女子足球邀請賽
*1991年：第一屆女子足球世界盃
*2000年：第17屆男子足球世界盃外圍賽
*2001年11月20號～2001年12月5號：九運會嘅足球比賽場地。
*2010年11月12號～2010年11月25號：廣州亞運會嘅足球比賽場地。
*2016年1月3號：第38屆省港盃後半輪賽事。
*2016年2月27號：第6屆廣府廟會花車巡遊。

## 附近嘅交通
*地鐵：
*:：烈士陵園站
*巴士：
*:烈士陵園站

## 連出去
* 百年历史体育场 见证世纪沧桑风云
* 再见，东较场！
* 比赛场馆-亚运百科 第16届亚洲运动会官方网站

## 註

## 攷

類:廣州運動場
張曉琳

**張曉琳**（，）係前香港無綫電視女藝員，同埋《2012年度香港小姐競選》嘅參選佳麗。

## 簡歷
張曉琳喺香港土生土長。2012年，佢參與《2012年度香港小姐競選》，但頭一輪就被淘汰，之後做咗無線電視藝員拍下電視劇。

## 參考
利穎怡

**利穎怡**（；；）係香港女藝人，宜家以自由身接洽演藝工作，同時亦係HOY TV《一線搜查》節目主持人。

## 簡歷
利穎怡喺香港出世，參加第26期無綫電視藝員訓練班入行，拍過電視劇、電影、微電影、廣告同舞台劇。2015年10月加入無綫電視《東張西望》節目做外景主持。

2016年，利穎怡開設小型製作公司「二紅製作（Double Redness）」。

2024年7月，利穎怡宣佈離開無綫電視，結束雙方12年嘅賓主關係，跟住以自由身繼續打拼演藝事業，同時亦喺有線電視旗下HOY TV 擔任節目主持。

## 感情生活
利穎怡喺2019年同一名姓關圈外男子結婚。

## 演出作品
### 電視劇

### 綜藝節目

### 節目主持

### 電影

### 微電影 / 短片

### 舞台劇

### 其他
* 2016年：「M21 微電影」廣告短片《企硬唔Take嘢》【不要再行差踏錯】
* 2016年8月17號：東網 Baby - 索女玩曬《《東張》女神利穎怡最愛專一宅男》 http://baby.on.cc/cnt/baby/20160817/baby-20160817195140470-0817_03011_001.html 

### 廣告

## 音樂作品
### 歌曲
* 2018年：《誘心》（同譚永浩合唱）

## 獲獎同提名

## 爭議

### 主持[[東張西望]]嘅批評

2022年5月，利穎怡喺主持《東張西望》處理一單民生事件嘅時候，因為窮追猛打採訪手段被一啲網民同新聞界人士質疑。

## 參考

## 出面網頁

* 
*
*
*利穎怡嘅facebook頁
*
*
*
*
*二紅製作 - Facebook
* 
*
李靜儀 (議員)

**李靜儀**（，）係澳門立法會議員，由2013年做到而家，本身係澳門工會聯合總會行政人員。

2013年第5屆澳門立法會選舉，李靜儀用勞工界身份自動當選。2017年第6屆澳門立法會選舉，李靜儀轉戰直選，喺「同心協進會」名單排第一，結果做咗票后。

## 出面網頁
*
阮政峰

**阮政峰**（，，）曾為香港無綫電視經理人合約演員。

## 簡歷
2011年參加第25期無綫電視藝員訓練班而加盟無綫電視，而家係無綫電視旗下經理人合約男藝員。

2011年，佢參加過綜藝節目功夫新星，而令好多人識。

2013年，佢參與演出電視劇《心路GPS》，擔任第三男主角張俊傑，佢英俊外表同演戲天份開始受到注意。

2016年，佢參與TVB電視劇《愛回家之八時入席》，飾演鍾齊一角人氣急升，英俊樣貌、氣質同身高成為話題。同年，阮政峰喺TVB台慶節目中作個人魔術表演。

2018年，佢參與TVB電視劇《愛·回家之開心速遞》，飾演池子孝一角同劇中飾演其女友熊心如嘅蘇韻姿傳出緋聞，兩人更放咗條「愛的手勢舞」片上網，引起熱話。 

## 演出作品
### 電視劇（[[無綫電視]]）

### 綜藝節目（無綫電視）

### 綜藝節目（myTV SUPER）

### 網上節目（big big channel）

### 電影

### 廣告

## 出面網頁

*
梁茵

**梁茵**（，，）係香港無綫電視前藝員，參加第26期無綫電視藝員訓練班入行，主要拍下電視劇。2021年10月份離開無綫電視。

## 簡歷
### 入娛圈前
梁茵喺香港出世，祖籍廣東佛山順德。佢阿爸做地盤工，阿媽就做家務助理同中醫穴位按摩治療師，仲有個細佬。佢中學嗰時讀粉嶺官立中學，中五曾經喺社區組織搞嘅「貧窮要聞短評比賽」攞到大獎，中六就參加過《yes!!》搞嘅「全港校花校草選舉」入圍。
### 演藝歷程
梁茵喺2013年入讀第26期無綫電視藝員訓練班，係嗰期年紀最細嘅學員，佢為咗讀藝訓班而放棄咗讀香港演藝學院學士課程。藝訓班畢業後，佢主要拍電視劇，當中比較出名嘅演出係2015年處境劇《愛·回家》第二輯入面嘅主要角色李淇（Kay）同2017年開始播嘅《愛·回家之開心速遞》嘅角色江慧喬（Anita）。2019年，佢第一次主持旅遊節目《識玩旅行團》，憑住著泳衣示人而引起觀眾留意。2020年3月，梁茵喺《開心速遞》入面正式被安排做鄺潔楹家姐（雖然現實年紀比佢細），呼應返劇集早期埋落嘅伏線，為觀眾帶嚟驚喜。

### 副業
梁茵因為只係無綫電視嘅基本合約藝員，工作量唔算多，為幫補生計，亦有兼職做金融。另外2019年佢亦有合夥投資做健身室老闆。

2021年離開無綫後，佢無乜幕前工作機會，2022年7月開始去咗尖沙咀一間日式食肆做知客。

## 演出
### 電視劇（[[無綫電視]]）

### 綜藝節目（無綫電視）

### 電視劇（HOY TV）
*2025年：《我家有囍事》 飾 愛美麗

### 電視電影（無綫電視）

### 網劇（See See TVB）

### 電影

### 電台節目
* 2015年1月4、11號：新城知訊台《恐怖熱線》 - 嘉賓主持

### 其他
* 2012年：《第16屆Yes!全港校花校草選舉2012》
* 2016年：「‪#‎潛質女神拾問拾答‬」第十集 - 梁茵篇

### 廣告
* 2015年：嘉悅醫療集團「激光脫毛」

## 參考


## 出面網頁
*第26期藝員訓練班– 梁茵 LEUNG Yan - 學員介紹- tvb.com
* 
* 
* 
*
吳倩彤

**吳倩彤**（，）係前香港無綫電視女藝員，參加第26期無綫電視藝員訓練班入行，主要拍下電視劇。

## 電視劇

*2013 愛·回家 
*2013 神鎗狙擊
*2013 法外風雲
*2013 My盛Lady
*2014 愛我請留言
*2014 宦海奇官
*2014 載得有情人
*2014 廉政行動2014
*2015 陪著你走
*2015 無雙譜
*2016 流氓皇帝
*2016 巾幗梟雄之諜血長天

## 出面網頁
*第26期藝員訓練班– 吳倩彤 NG Sin Tung, Melody  - 學員介紹- tvb.com
葉麗嘉

**葉麗嘉**（，，）係香港藝術家兼舞台劇演員，香港中文大學藝術系畢業，舞台劇演出包括《賈寶玉》、《三國》、《恨嫁家族》、《梁祝的繼承者們》、《深夜猛鬼食堂》、《紅樓夢》等等，電影演出《不能愛》，亦曾經做過香港電台電視節目《好想藝術》其中一位主持，2014年就做過無綫電視《Go! Yama Girl》、《山系女行Yama Girl》同《打開創意天空》其中一位主持。

## 參考
 

## 出面網頁
*
*
*
內山勝

**內山勝**（；；）係個日本足球員。

## 日本國家隊
1985年內山勝爲日本國家足球隊出過一次場。

## 成績

|-
|1985||1||0
|-
!總共||1||0
|}

## 連出去
*日本足球代表隊資料庫

## 註


類:日本足球員
木村和司

**木村和司**（；；）係個日本足球員。

## 日本國家隊
木村和司喺1979年到1986年間爲日本隊出場54次，入咗26波。

## 成績

|-
|1979||3||0
|-
|1980||9||4
|-
|1981||1||0
|-
|1982||8||1
|-
|1983||10||8
|-
|1984||7||4
|-
|1985||10||7
|-
|1986||6||2
|-
!總共||54||26
|}

## 連出去
*日本國家足球隊
*日本足球代表隊數據庫

類:日本足球員
柱谷幸一

**柱谷幸一**（；；）係個日本足球員。

## 日本國家隊
柱谷幸一喺1981年到1986年間爲日本隊出場29次，入咗3波。

## 成績

|-
|1981||9||0
|-
|1982||3||0
|-
|1983||1||0
|-
|1984||5||1
|-
|1985||9||2
|-
|1986||2||0
|-
!總共||29||3
|}

## 連出去
*日本國家足球隊
*日本足球代表隊數據庫

類:日本足球員
石神良訓

**石神良訓**（；；）係個日本足球員。

## 日本國家隊
喺1984年到1986年間爲日本隊出場12次。

## 成績

|-
|1984||1||0
|-
|1985||8||0
|-
|1986||3||0
|-
!總共||12||0
|}

## 連出去
*日本國家足球隊
*日本足球代表隊數據庫

類:日本足球員
李婷

**李婷**可以係：

* 李婷 (網球手)，中國網球員
* 李婷 (跳水選手)，中國跳水運動員
* 李婷 (月山大君)，朝鮮王朝成宗李娎嘅阿哥
* 李悅彤，香港演員，原名**李婷**
* 李婷 (青島演員)，青島演員
* 李婷 (湖南演員)，長沙演員
* 李婷 (邵氏演員)，香港邵氏公司演員
世宗文化會館

（；）係韓國最大嘅綜合藝術設施，位於首爾鐘路區社稷洞世宗大路175號，面積53,202m²。

## 出面網頁

* 世宗文化會館 - 英文版官方網站

類:韓國文化
類:鐘路區
仁元王后

（；，按陰曆計係肅宗十三年九月廿九生、英祖三十三年三月廿六死）係朝鮮肅宗第三任王妃。本貫慶州，佢嘅全號係。佢老豆係金柱臣（慶恩府院君），佢老母係趙氏（嘉林府夫人）。

類:大朝鮮國
類:金氏 (韓國)
咀嘴

**咀嘴**，又叫**錫**（有指正字係**惜**），書面語：**親吻**，**接吻**，係指用嘴唇掂埋去另一個人嘅嘴唇。如果伸埋條脷入對方個口係咁撩，就叫**濕吻**，亦叫**打茄輪**（或者叫**打車輪**）。

## 參考
打茄輪

**打茄輪**（又叫**濕吻**、**打車輪**），係一種浪漫而性感嘅咀嘴方法。係將條脷伸入對方口入面，互相掂到對方條脷。打茄輪會掂到對方個嘴唇、脷同口，呢啲部份相當敏感，所以會帶嚟性刺激。世界上有好多地方嘅社會風俗唔鼓勵人哋喺公開場合打茄輪，甚至將佢當係避忌。亦有啲傳染病係會透過打茄輪嚟傳染。

相傳喺古代，一啲男人會將一啲酒放喺屋企，有啲老婆會趁老公去咗返工，然後偷老公啲酒嚟飲。老公為咗知道老婆有冇偷飲酒，老公放工返屋企就會將條脷放入老婆個口入邊，睇下有冇酒味。於是乎嘴唇貼嘴唇，再將條脷伸入對方口中就變成咗浪漫嘅行為，因為呢個係老公同老婆之間先會做嘅嘢。

「茄輪」本身係一個英文字cannon，cannon有碰撞嘅意思，用喺呢度可以表示嘴唇同嘴唇之間嘅碰撞。而「打」呢個字喺廣東話入面有「進行中」嘅意思，例如「打甂爐」，就係一路煮，一路食，所以呢度嘅「打」都有咁嘅意思。至於個「輪」字就有交互輪轉嘅意思，呢度指兩條脷互相轉嚟轉去。

## 攷

## 拎
*
淸溪川

**淸溪川**（；）係韓國首爾一條人工河，發源自南山、北岳山，流過首爾嘅鐘路區、中區、東大門區、城東區，同中浪川合流之後滙入漢江。喺流向上，漢江係自東向西流，而淸溪川係自西向東流。呢條河本來嘅名嗌做（），而家嘅名係喺日殖時期時改嘅。

## 連出去

* 官方網站
* 淸溪川旅遊

類:首爾
類:漢江支流
類:南韓地理
前602年

## 其他紀年

*中國
**周：定王五年
**魯：宣公七年
**齊：惠公七年
**晉：成公五年
**秦：桓公二年
**楚：莊王十二年
**宋：文公九年
**衞：成公三十三年
**陳：靈公十二年
**蔡：文侯十年
**曹：文公十六年
**鄭：襄公三年
**燕：桓公十六年
**杞：桓公三十五年
*朝鮮半島
**檀紀1732年
*日本
**神武天皇五十九年
**皇紀：59年
*猶太曆：3159年 - 3160年

## 大件事
*黃河喺黎陽宿胥口（而家河南濬縣西南）決口，條河改道，係史上第一次記錄嘅黃河改道。

## 響呢年出世嘅人

## 響呢年死嘅人

## 節慶、風俗習慣
李婷 (跳水選手)

**李婷**（；）係一位中華人民共和國嘅跳水選手，廣西壯族自治區桂林市臨桂縣嘅侗族人。喺2001年嘅九運會入面，佢同佢家姐——李嬈，都係一齊代表過廣西隊嚟參加咗雙人10米高台嘅跳水運動。

## 得獎記錄

## 連出去
*NBC Olympics

類:桂林人
中山大學孫逸仙紀念醫院

，亦叫係）；簡稱**中山二院**（）；以前叫**博濟醫院**（），喺中國廣東省廣州市越秀區沿江西路107號。佢係中國第一間西醫嘅醫院。呢間醫院係由美國傳教士帕卡喺1835年開始辦嘅一間醫院，以前孫中山就喺呢度學過醫同搞過革命活動。呢間醫院同中山大學嘅其他附屬醫院一樣，都係俾人評咗三級甲等醫院。間醫院嘅舊大門上面啲字係由莫瑉府先生喺1985年11月嗰陣寫出嚟嘅。

## 佔地面積
呢間醫院嘅佔地面積：
* 總院：32,150平方米
* 南院區：7000平方米

## 史
### 眼科醫局時期

* 1830年：美國公理會就派咗裨治文嚟咗廣州。而過咗4年（1834年），又派咗傳教醫師帕卡嚟咗廣州，佢就同嗰時巨富伍秉鑑一齊捐咗100000両白銀，就喺1835年11月起咗間新豆欄醫局出嚟，嗰時係嗌「眼科醫局」嘅名。
* 1840年：由於鴉片戰爭爆發，眼科醫局閂咗門。
* 1842年11月：醫局重新開放，不過間醫院已經變成綜合性醫院。之後教會醫院都整咗專職或兼職嘅神甫牧師嚟搞佈道活動。
* 19世紀50年代：帕卡就將醫局畀咗莊嘉拿斯高嚟睺實。
* 1856年：醫局因為第二次鴉片戰爭就冧咗。1858年，莊嘉拿斯高喺南關嘅增沙嗰邊，租咗啲華人住宅嚟改成醫局，而間醫院喺1859年5月重新開放，重改咗名嗌「博濟醫院」。

### 博濟醫院時期

* 1886年：孫中山喺呢度學過醫同搞過革命活動。
* 1934年：私立夏葛醫學院同博濟醫學院合併咗。
* 1953年8月：由於中國高等院校嘅院系調整關係，間醫院改咗名嗌「華南醫學院附屬二院」。之後又同國立中山大學醫學院合併咗，個名用咗中山二路嘅國立中大校舍度搞教學。就係噉，華南醫學院凈係得返呢間。
* 1956年：由於華南醫學院嗰邊改咗名，所以醫院都改咗名嗌「廣州醫學院附屬二院」。
* 1957年3月，又改咗次名，嗌「中山醫學院」，而呢度係附屬第二醫院。
* 由於1985年6月嘅中山醫學院都改咗名嗌「中山醫科大學」嘅關係，所以喺1985年11月，間醫院都改咗名嗌「中山醫科大學孫逸仙紀念醫院」。
* 2001年10月26號，由於中山大學同中山醫科大學合併咗，所以醫院改咗名嗌「中山大學附屬第二醫院」。
* 喺2002年，由於間醫院要擴大服務範圍，所以間醫院喺廣州市海珠區盈豐路33號嗰邊起咗間中山大學附屬第二醫院南院。
* 2010年3月30號，醫院改咗名嗌「中山大學孫逸仙紀念醫院」。

## 入面嘅建築
* 博濟樓（嶺南醫學院）
* 中山樓
* 嶺南樓
* 仁濟堂（檢驗中心）
* 「孫逸仙博士開始學醫及革命運動策源地」紀念碑

## 出面網頁

* 中山大学孙逸仙纪念医院网站

類:喺中山大學手頭嘅機構
Windows行事曆

**Windows行事曆**（**Windows Calendar**）係Microsoft Windows內建嘅行事曆軟件，由Outlook Express分割出嚟改良，畀用戶編輯自己戶口嘅行事曆，等佢提醒約會同行程嘅時間。

Windows行事曆只係Windows Vista同Windows Server 2008有提供，之後畀Windows Live Mail入面嘅行事曆功能取代咗。
大腸包細腸

**大腸包細腸**係台灣特色小食，將一大條糯米腸破開兩邊，夾住一細條台灣香腸，再用炭火燒熟。部份小販會落埋芫茜、花生粉、酸菜、生蒜、九層塔、黑椒醬等等配料。
擔仔麪

**擔仔麪**係臺灣臺南特色嘅湯麪，配料有麪、米粉、芽菜、芫茜、蝦仁同肉臊，賣相比較精緻，份量比較細。

「擔仔」係閩南話，解做擔挑，舊時臺南夏季天氣唔好唔適合出海，有漁民就用擔挑帶住啲麪擺檔賣。

## 睇埋
*度小月
方塊酥

**方塊酥**係台灣嘉義特色小食，用麵粉、牛油（或者豬油）、芝麻同糖焗成嘅酥餅，四四方方，口感鬆化。
耀中廣場

**耀中廣場**（，）係中國廣州一幢摩天大廈，喺天河區嘅林和西路嗰邊，大樓嘅對面啱好對住間中信廣場。

## 逳手同落成時間
呢間大樓喺2004年開始逳手，2007年落成。

## 性質
*高度：187.5米（45層樓）
*建築面積：152,297m²
*結構：玻璃幕墻結構

## 參攷
* China Shine Plaza CTBUH Skyscraper Database
* China Shine Plaza Emporis

類:廣州摩天大廈
類:天河區建築物
木瓜奶

**木瓜奶**係種用木瓜汁、牛奶、砂糖同水溝埋嘅嘢飲，台灣比較流行。

坊間流傳木瓜奶有豐胸嘅功效。

## 睇埋
* 臺灣小食
* 臺灣料理
肉臊飯

**肉臊飯**（又寫做**肉燥飯**、**魯肉飯**）係臺灣特色飯餐，大體做法都係飯面鋪用免治豬肉同豉油整嘅「肉臊」，有時會配搭埋其他餸菜。

另外，「滷肉飯」有時（主要係臺灣中部到北部）亦等同肉臊飯，有時（主要係臺灣南部）就會用到唔切碎而只嘅切成一塊塊嘅五花腩。

滷肉飯喺臺灣被視為極具台灣特色嘅民眾小食，喺全臺各地都有賣，南北有唔同意義。喺北臺灣，滷肉飯係一種淋上含有煮熟碎豬肉或炒香肉燥（豬絞肉）同醬油滷汁嘅白飯，有時啲醬汁亦會有香菇丁等成份，同炕肉飯唔同，睇落似南臺灣肉燥飯；「滷肉飯」喺臺灣南部係指有滷汁塊狀肉嘅切丁滷肉飯，有店家會配搭筍乾醃蘿蔔乾，同彰化嘅大塊炕肉飯亦不盡相同。

南臺灣肉燥飯通常係以肥瘦一定比例嘅豬絞肉滷製，但北臺灣滷肉飯通常用含有豬皮嘅肥肉切丁滷製，兩者口感同口味略有不同。喺香港嘅臺式餐館，「滷肉飯」大多係用滷五花腩塊，而「魯肉飯」或「肉燥飯」就大多用滷肉碎。而中國大陸嘅「台灣滷肉飯」就唔分，使用小塊滷肉或者肉燥都可以稱為「滷肉飯」。

## 參考
滷肉飯

**滷肉飯**喺臺灣南部，係指切成一塊塊嘅鹵水五花腩配白飯，而臺灣中部到北部就叫**炕肉飯**。喺香港，呢種飯亦多數叫做**滷肉飯**。
成均館大站

（）係首都圈電鐵1號綫嘅一個站，由韓國鐵道公社營運，位於大韓民國京畿道水原市，一般簡稱**成大站**（）。

呢個車站喺開業之初嗌做（），因爲附近有成均館大學自然科學部，喺佢哋嘅要求下站名改成而家噉。不過附近一啲居民不滿，想改返原來嘅站名。

呢個站位於條綫「首爾─天安」嘅區段，喺朝頭早時所有嘅快車、無論上下行都會停站，而到咗夜晚，就得上行嘅快車會停站。

喺開站初期，車站週邊都未發展，車站基本係成均館大學啲學生嘅通勤站。不過到而家爲止都未係開發得好好。所以韓國鐵道公社吸引緊民間資本來投資發展呢度。

## 史
*1979年2月1號以「栗田站」嘅名開業。
*1984年1月1號改名爲「成大前站」（）。
*1994年12月1號再改名爲「成均館大站」。

## 註


類:京畿道
紐卡素病

**紐卡素病**（**Newcastle disease**），又譯**新城病**，係隻禽鳥傳染病，首先響1926年同1927年分別響荷屬東印度（今印尼）耶加達同英國紐卡素被識別出嚟。禽鳥一旦染到呢隻病，就好大機會會死，亦都無藥可以醫，但係可以用疫苗去預防。

紐卡素病可以傳畀人，但對人體影響好輕微。

## 睇埋
* 禽流感
蘭里鎮

**蘭里鎮**（）係加拿大卑詩省大溫哥華地區嘅一座區域自治鎮，位於菲莎河南岸，同加美邊境接壤。
大溫哥華地區

**大溫哥華地區**（或**Metro Vancouver**；簡稱**大溫地區**或**大溫**）係加拿大卑詩省西南部海岸地區，包含溫哥華同周邊城鎮嘅一個都會區。

喺當地英文媒體裡面，「Greater Vancouver」同「Metro Vancouver」經常混用。但係嚴格來講，「Metro Vancouver」指嘅係1966年建立嘅「大溫哥華區域局」（英文舊稱：**Greater Vancouver Regional District**），係一個有法律地位嘅機構。另一方面，一啲唔屬於大溫哥華區域局嘅城市，例如東邊嘅米遜、阿博斯福、智利域同北邊嘅威斯勒、史夸米殊等市鎮，有時都會被人當做係大溫哥華地區嘅一部份。
西漢南越王博物館

，簡稱**南博**（），係中國廣東省廣州市越秀區嘅一間喺第二代南越王趙眜嘅陵寢上邊起嘅博物館，喺解放北路867號（以太廣場對面，中國大酒店南邊隔籬）。

## 成立

喺1983年6月9號，由於象崗俾人刨走咗17米，本嚟建築工人想起間公寓嘅，結果喺挖緊地基嗰陣，就發現咗南越國第二代國王——趙眜嘅墳墓，重搞出咗好多文物出嚟。後嚟喺嗰年10月8號開咗個大會，話唔起公寓喇，而係準備起間博物館。到咗1983年12月9號就成立咗南越王墓博物館小組，間博物館喺1986年12月27號開始逳手起；一期工程喺1988年2月8號搞掂；而凈低嘅二期工程就一直到1993年2月8號先至全部搞掂嗮。

## 展覽區
南越王墓有3個展覽區，分別係南越王墓原址保護區、綜合樓同埋主體樓呢三個。不過參觀嘅順序係：綜合樓→主體樓→南越王墓原址保護區。

### 綜合樓
博物館嘅綜合樓喺入口最前面嗰度，門有成1300幾嚿整成嘅兩棟闊35米，高12米嘅紅砂岩石壁。佢有4396平方米咁大，一共有3層樓高。其中1樓係服務台、遊客中心、貴賓廳、錄影資料廳、紀念品銷售廳等。2樓嘅東邊係楊永德先生同佢嘅夫人——楊張瑞貞女士畀出嚟嘅藏枕專題啲嘢，凈低嘅展廳同埋3樓都係嚟搞臨時展覽，而且係求其搞下短期展覽。

而錄影資料廳重可以睇到點解佢哋可以挖到成個古墓嘅過程，重可以揀普通話、粵語、閩南話、英文、法文、德文、日文、西班牙文呢等8種語言，而呢啲片係唔使畀錢都可以睇得（包括埋綜合樓大廳入面出嘅導覽資料）。喺綜合樓入面重可以請導遊嚟講解，佢有普通話、粵語、英文、日文等語言嘅導遊；重可以租錄音導覽機都得。

### 主體樓
南越王墓原址保護區嘅出口出面係主體樓嘅廣場仔，嗰度有三棟仿巴黎盧浮宮嘅藍色細金字塔仔嘅玻璃光棚響度。而主體樓喺博物館嘅北邊，有4262平方米咁大，一共有兩層樓同五個展廳響度。

### 南越王墓原址保護區
成間博物館嘅佈局講嘅係南越王墓遺址。而古墓嗰度係用咗鋼架結構同藍色嘅鍍膜平板玻璃材料，攞咗漢武帝茂陵覆斗嚟搞出嘅防雨防曬保護棚罩。入面有周長為176米嘅方形連廊。入咗去保護棚就睇到墓葬嘅上面結構同夯土。中間重有條去墓入面嘅通道到陵墓前室，嗰度可以畀參觀者落去睇都得。

## 攞過嘅獎
*國家優秀設計金獎
*國家教委優秀設計一等獎
*建設部優秀設計一等獎
*中國建築學會建築創作優秀獎
*國際建協（UIA）第20屆世界建築師大會當代中國建築藝術創作成就獎
*20世紀世界建築精品（國際建協）
*「羊城之光」廣州改革開放20年十大建築專案（1998年）

## 門飛信息
開放時間：
:每日09:00—17:30（16:45—第二日08:58唔畀入場）
:每年2月28號同8月31號閉館
門票：
:散客：￥12
:大學生：￥5
:團客：￥10
:軍人、武警、傷殘人士、中小學生、＞70歲嘅老坑：免費

## 附近嘅交通
*地鐵：
*:：越秀公園站（E出入口附近）
*巴士：
*:解放北路站
*:越秀公園站（向南行200米）
*:流花路站
*電車：
*:越秀公園站（向南行200米）

## 睇埋
*南越國
*南越王墓

## 出面網頁

* 西汉南越王博物馆网站
* 西汉南越王博物馆基本陈列介绍 - 南方网
大嶺村

**大嶺村**可以係：

* 大嶺村 (廣州)：喺廣東省廣州市，分別喺番禺區蓮花山鎮同花都區雅瑤鎮。
* 大嶺村 (湛江)：喺廣東省湛江市，分別喺遂溪縣新華鎮、成月鎮、北坡鎮同埋廉江市橫山鎮。
* 大嶺村 (韶關)：喺廣東省韶關市新豐縣梅坑鎮。
* 大嶺村 (河源)：喺廣東省河源市龍川縣新田鎮。
* 大嶺村 (東莞)：喺廣東省東莞市大嶺山鎮。
* 大嶺村 (清遠)：喺廣東省清遠市，分別喺星子鎮同埋西江鎮嗰邊。
大嶺村 (廣州)

廣東省廣州市入面有兩個**大嶺村**：

* 大嶺村 (廣州番禺)：喺番禺區蓮花山鎮。
* 大嶺村 (廣州花都)：喺花都區雅瑤鎮。
大嶺村 (番禺)

**大嶺村**，舊底叫**菩山村**，係廣州番禺石樓鎮菩山山腳嘅一條村，坐北向南，佔地3平方公里。北宋初期經已開村，去到明朝嘉靖年間改名叫**大嶺**。

村分五坊：中約、西約、上村、龍漖、社圍。大姓陳、許同龍漖莊。

## 開村
呢個村從開村到而家都有成800幾年歷史，之前有陳氏同埋許氏呢兩個人嚟開村嘅講法。
;陳氏
陳氏之前喺江西嗰邊住過，到咗第三代人——遺慶公喺南宋紹興元年嗰陣，就喺南雄嘅珠璣巷搬咗過嚟番禺嗰邊嚟開村。
;許氏
喺北宋宣和元年，有位廣東始興郡皇后之父——許氏，就南雄嘅珠璣巷走咗嚟番禺嗰邊嚟開村避難。

## 古蹟
;祠堂

;廟宇

;宅第

;牌坊碑刻

;古橋

;井泉

;墓葬

;門坊

;民居

;其他

類:番禺區行政村
冬菜

**冬菜**, 係唐人傳統醃菜之一，用大白菜、食鹽水、蒜製成。天津、南充出品至出名。如果用蒜整叫『葷冬菜』，唔加蒜就叫『素冬菜』。

## 食法
蒸魚就會用到，佢唔似泡菜或酸菜咁食法。

## 製法
天津冬菜1斤製成品，要用3斤白菜、3兩蒜、2兩鹽。將白菜風乾、晾曬、脫水到1斤左右，切碎，加鹽、蒜末搵勻而成。佢嘅鮮味，係雲吞或者煲湯材料之一。

## 睇埋
* 鹹菜
* 醬菜
* 梅菜
* 榨菜
蘭里市

**蘭里市**（）係加拿大卑詩省大溫哥華地區嘅一座城市，西邊同素里接壤，北、東、南三邊被蘭里鎮包著。
不動產

**不動產**（），又有叫**實產**（），係指「唔郁得」嘅財產，通常都係房地產產權，包括地皮同上面嘅固定建築物。

不動產相對動產。
## 睇埋
*房地產
*理財
繃帶

**繃帶**係種包紮傷口嘅白（淺色）布帶，有少少彈性，通常用嚟固定傷口或者止血。
## 睇埋
*紗布
*藥水膠布
白鴿

**白鴿**係鳩鴿科動物，野生嘅就叫**野鴿**，畀人養嘅就叫**家鴿**。

## 文化
白鴿同橄欖樹枝一樣，都係和平嘅象徵。
的水

**䄪穗**，又叫**滴水**、**的水**、**鬢**，即係塊面兩邊近住耳仔嘅頭髮，通常男人先至留得長。

## 註

## 參考
大溫哥華區域局

**大溫哥華區域局**（，舊稱：**Greater Vancouver Regional District**；中文簡稱：**大溫區域局**）係加拿大卑詩省嘅一個區域局（Regional District）。區域局下轄嘅最大城市係溫哥華，行政中心就設喺本拿比。區域局嘅主要職能係管理同協調區內各城鎮嘅共用資源，以及應付各城鎮所面對嘅共同問題，例如區域性規劃、食水供應、污水處理、交通同空氣質素等。

大溫哥華區域局嘅轄區，同加拿大統計局嘅溫哥華都會人口普查區（Vancouver census metropolitan area）完全重疊，總面積2877.36平方公里。根據2011年加拿大人口普查嘅數據，2011年區域局轄區人口達到2313328人，同2006年相比增長9.3%，佔卑詩省總人口超過一半。

## 下轄城鎮

註：阿博斯福係菲莎河谷區域局嘅正式成員，但係參與大溫區域局嘅公園事務。

此外，區域局轄區裡面重有17塊原住民保留地。其中察華遜第一民族保留地係大溫區域局嘅正式成員。

## 參考


類:卑詩省
荔灣廣場

**荔灣廣場**（）係中國廣東省廣州市入面嘅其中一間有住宅、飲食、買嘢同埋娛樂喺埋一齊嘅商業大樓。而呢間商業大樓喺荔灣區嗰邊，南邊靠住下九路；西邊靠住康王南路；北邊靠住長壽西路；東邊靠住德星路嗰邊。隔籬冇幾遠就係上下九步行街同埋帶河路玉器街。

荔灣廣場插入舊區嘅形態，直接改變咗西關周邊同街坊嘅生活節奏，有批評指荔灣廣場係「破壞咗老西關嘅文脈」。

## 參考

類:廣州嘅廣場
類:廣州嘅商場
類:荔灣區
廣州市第7中學

**廣州市第七中學**（），成立初期嗌過**培道中學**，係中國廣東廣州嘅中學。1888年成立，位置喺越秀區嘅煙墩路同埋寺貝通津嗰邊。

佢曾經喺1958年同培正中學（唔係而家嘅培正中學）合併咗一次，嗌「廣州師院附屬中學」；到咗1962年就改返之前「廣州市第七中學」嘅名重一直用到而家。

## 校服色

呢間學校嘅主要校服顏色係（有一少部分係）呢種。

## 校區
*高中部：越秀區煙墩路1號。
*初中部：越秀區寺貝通津9號。
*鐵鷹校區：越秀區機務段站西路機山一巷30號。

## 史
### 培道中學時期
* 1888年：美國南方浸信會女傳道會傳教士——容懿美，就嚟咗中國嗰邊搞女子教育，嗰時由於有好多女仔冇書讀，更加唔使講基督教喇。嗰時容女士就帶咗好少錢嚟咗中國嗰邊，就冇得買嘢嚟起學校，更加唔使講靠邊位搵食喇。不過佢喺廣州嘅五仙門嗰邊辦咗間培道女子中學出嚟。嗰時重勸啲女仔返學係好難嘅事，因為佢哋自古俾人話係唔使讀書嘅。就喺嗰年3月3號，學校就正式開堂，嗰時係嗌婦孺班。雖然話開學嗰陣凈得6位學生上堂，但佢重好全心全意噉教佢哋。而她重畀啲女仔帶住啲細路返學都有。佢重教刺繡畀有缺陷啲人而有佢嘅特長。就係噉，學生就越嚟越多喇。
* 1907年：間學校搬咗去煙墩路28號嗰邊。
* 1919年：學校正式改名嗌「廣州市培道女子中學」，重開埋培道夜校出嚟。
* 1930年：學校交咗畀純華人管理。

### 抗日戰爭，學校嘅搬走
* 1937年：由於中國抗日戰爭爆發，廣州俾日本仔亂咁炸，搞到間學校要停辦、甚至係都要搬走先至得，搞到老師帶住願意同學校一齊走佬嘅學生離開，去到肇慶嗰邊避難。
* 1938年：再從肇慶嗰邊搬到香港旺角嘅廣華街嗰頭。而小學部方面，喺1940年搬咗去九龍城嘅士他令道嗰邊。
* 1941年：間學校同香港培正中學喺香港坪石一齊嚟辦咗間培聯中學。
* 1942年：由於抗日戰爭殺到香港，學校搬咗去澳門。
* 1945年：由於日本仔投降，有部分師生就返咗嚟廣州，重接收咗東山校舍嚟搞復課；有部分人去咗香港嗰邊起分校，重租咗士他令道嘅浸信會副堂嚟搞學校嘅校舍；而有部分就留咗喺澳門度，租咗白馬行浸會禮拜堂嘅空房嚟搞咗間澳門培道中學。
* 1946年：香港分校正式改咗名嗌「香港培道女子中學」。

### 中華人民共和國成立之後
* 1949年：由於廣州市培道女子中學改咗好多次文化格局，從之前嘅女校變咗男女混合制學校；而校名重改咗好幾次，到而家都未恢復返之前嘅名；而校訓方面，就從之前嘅「愛•誠•貞•毅」變成「愛•誠•真•毅」（澳門嗰間培道已經變咗男女混合制學校好耐啦，校訓就一直冇變過）；而校歌方面就變咗唔唱嘅版本。而香港同澳門分校嘅校歌就用咗之前原版校歌嘅第三段嚟搞。
* 1953年9月：培道女中俾廣州市政府改成間公立學校，而校名重改成「廣州市第二女子中學」。而隔籬嘅廣州培正中學都變埋公立學校，改咗名嗌「廣州市第七中學」。 
* 1956年7月：學校又改咗次名，嗌「廣州市第三十中學」。

### 培正中學嘅消失
* 1958年8月：由於嗰時廣州市第七中學（而家培正中學嗰邊）搞間廣州師範學院，結果七中（係培正中學嗰邊）搬咗去卅中（而家七中嗰度）嗰頭，合併咗之後重改咗名嗌「廣州師範學院附屬中學」，就係噉，培正中學就冇咗。 
* 1960年8月：為咗試下搞中小學一貫制（小學五年，初中三年，高中二年），佢重將寺貝通津小學合併咗，改咗名嗌「廣州師範學院實驗學校」。

### 改返之前嘅名
* 1962年12月：由於廣州師範學院停辦，廣師實驗學校都改埋邊條友所屬嘅，之前卅中同培正中學、重有寺貝通津小學都拆開嗮，重改返之前嘅名。而呢間學校就嗌**廣州市第七中學**重一直用到而家。
* 1980年，由於廣州市區嘅中學從區屬改成市屬，而七中就定咗係廣州市第一批重點建設嘅完全中學。係嗰年8月，學校辦咗成立92周年嘅慶祝大會。
* 1980年8月23號：廣州培道中學校友會正式成立，重掛埋牌。
* 1994年：評咗「廣東省一級學校」。
* 1999年9月，學校改成東山區教育局去管理。
* 2007年11月，學校接受咗廣東省普通高中教學水準評估，重承認咗廣東省國家級示範性普通高級中學。
* 2017年3月13號，越秀區教育部門為咗整合教育資源，決定將原先嘅鐵二摱埋入嚟，重喺同年暑假正式合併。
* 2017年9月12號，原先鐵二同鐵四小嘅校區正式掛咗「七中西灣校區」嚿牌。

## 睇埋
* 香港培道中學
* 澳門培道中學

## 出過嘅名人
* 喬瑞清
* 李方華
* 蝴蝶（民國時期比較出名嘅電影女演員）
* 張瑞芬（美籍華人，中國歷史上第一位女特技飛行家） 
* 張敬軒（香港流行樂壇嘅歌星）
* 張濛濛
* 葉泉志

## 出面網頁
* 广州七中百年校史 广州市第七中学

## 註
廣州塔站

**廣州塔站**可以係：
* 廣州塔站 (地鐵)：同嘅轉車站
* 廣州塔站 (有軌電車)：嘅車站
* 廣州塔碼頭：廣州水上巴士嘅輪渡碼頭。
白雲索道

**白雲索道**（），又嗌**白雲山索道**，係中國廣東廣州一觀光索道，1984年4月逳手起，1986年2月起好兼通車，喺白雲區白雲山南邊。

佢亦係中國大陸第一條自己設計同起嘅單綫回圈、雙鉗口開合式抱索器嘅觀光纜車。行駛方向係靠右行。

## 山頂站位·山底站位
*山底站位：雲臺花園東邊嘅白雲山風景區遊客中心左邊
*山頂站位：白雲山山頂廣場

## 性質
*索道長度：1617米
*高差：198米
*運行速度：3～5 m/s
*單程執行時間：7分鐘

## 票價
;上山
*平時：￥25
*旅遊高峰：￥30
;落山
*平時：￥15
*旅遊高峰：￥20

類:廣州吊車
類:廣州市白雲區
類:白雲山風景區
何晶晶

**何晶晶**（，，）係香港女配音員，2014年6月到2020年6月效力無綫電視配音組。

## 簡歷
*入行前係美容產品營業主任
*曾經係香港亞洲電視藝員，演唱過亞洲電視劇集《我和殭屍有個約會III之永恆國度》嘅插曲「重生」
*2001年喺TVB全球華人新秀歌唱大賽香港區選拔賽獲得「金咪大獎」
*2009年參與香港無綫電視節目《超級巨聲》，雖然佢出咗局，但係仍然被無綫電視重用，重簽約成為無綫電視旗下藝員
*第6期無綫電視粵語配音藝員訓練班學員
* 2020年離職無綫電視配音組，做全職亞媽
* 2025年參與香港無綫電視節目《中年好聲音4》

## 演出作品
### 單曲
*2004年《重生》（《我和殭屍有個約會III之永恆國度》插曲）

## 配音作品
※**粗體**表示喺作品中嘅主角或配角
### 電視動畫／OVA

### 劇場版／動畫電影

### 特攝片

### 日劇

### 韓劇

### 台劇

### 電影

## 參考

## 出面網頁
*

類:前無綫電視女藝員

晶晶
通渠水

**通渠水**係種將淤塞咗嘅水渠疏通返嘅家居化學品，通常係強酸（譬如硫酸）或者強鹼（譬如哥士的）。

通渠水唔可以同其他清潔劑亂溝，尤其係漂白水。
牛皮膠紙

**牛皮膠紙**係種膠紙，上面有層聚乙烯，黏力比較強，又防水。以前嘅人係會用牛皮加膠漿用嚟將破爛嘅地方作修補，所以叫做牛皮膠紙。
羅賓威廉斯

**羅賓威廉斯** （，）係美國演員，贏過奧斯卡金像獎、金球獎、美國演員工會獎、格林美獎等殊榮，亦為多部電影配音。死於自殺。

## 拍過嘅戲
* 《早安越南》（1987，Good Morning, Vietnam）
* 《暴雨驕陽》（1989，Dead Poets Society）
* 《阿拉丁》（1992，Aladdin）
* 《驕陽似我》（1997，Good Will Hunting）
* 《露寶治的世界》（2005，Robots）
* 《踢躂小企鵝》（2005，Happy Feet）
* 《翻生侏羅館》（2006，Night at the Museum）

## 攷

## 出面網頁

類:奧斯卡金像獎最佳男配角
梁齊昕

**梁齊昕**（，）係香港第四屆行政長官梁振英個二女，曾經長住英國，讀過倫敦政治經濟學院法律學士學位。

## 爭議
2014年6月下旬，梁齊昕突然喺佢個facebook上載兩張疑似「𠝹手相」，其中一張懷疑喺沖涼缸影，清楚睇到佢左手腕有兩條血痕。

## 過身
2025年4月8號夜晚10點40分，梁齊昕喺香港筲箕灣愛德街1號香港逸蘭蘇豪東服務式公寓俾人發現昏迷瞓咗喺某間房地下。救護員去到檢查之後，證實梁齊昕已經當場過身，終年33歲。4月9號凌晨1點幾，梁齊昕老豆梁振英由一個要員保護組警員陪同之下去到現場了解情況。

## 出面網頁
*

## 攷
 

類:香港女人
陳曉東

**陳曉東**可以係：
* 陳曉東 (藝人)：香港歌手
* 陳曉東 (籃球員)：中國籃球員
* 陳曉東 (外交官)：中華人民共和國外交家，曾任駐新加坡共和國特命全權大使，現任外交部部長助理
* 陳曉東 (剪接師)：臺灣剪接師
謝靜婷

**謝靜婷**（，）係香港女演員，無綫電視前藝員，畢業，入行前係私家鋼琴教練，參加2008年度香港小姐競選入咗12強。

## [[電視劇]]

## [[電視節目]]
*2008年：《》
*2009年-2010年：《放學ICU》
*2012年：《問問Master Joe》扮 AI Mu

## [[電影]]
*2011年：《勁抽福祿壽》扮 名模

## 參考
華南大橋

**華南大橋**（）係中國廣東省廣州市嘅一條橋，1996年12月喐手起，1998年11月落成通車。呢條橋橫跨珠江兩岸，將天河區同埋海珠區嘅華南快速幹線連埋一齊。佢係家陣廣州嘅珠江前航道入面，橋面最闊嘅橋。

## 連接位
北邊從天河區嘅獵德村開始，跨過珠江，南到海珠區嘅赤崗磨碟沙嘅海軍碼頭連埋一齊。

## 長度、闊度、高度
橋全長1610米（主橋410米），闊36米，雙向八車道。兩邊嘅人行道各2.25米，車行路闊30米。橋底高度20米。
半徑

喺古典嘅幾何學中，**半徑**（）係一個圓形由圓心到圓周最短嘅直綫距離，而如果講緊球體，半徑就係指由圓心連到表面任何一條綫嘅直綫距離。半徑亦即係直徑嘅一半，通常用羅馬字母 **r**（睇睇）表示。

:d \doteq 2r \quad \Rightarrow \quad r = \frac d 2.

如果一個物體冇中心，呢個詞可能指佢嘅**外接圓半徑**，即係佢嘅外接圓或外接球嘅半徑。喺任何情況下，半徑可能大過直徑嘅一半，直徑通常定義為圖形任何兩點之間嘅最大距離。一個幾何圖形嘅內切圓半徑通常係最大內切圓或球體嘅半徑。環、管或其他空心物體嘅內半徑係佢空腔嘅半徑。

對於正多邊形嚟講，半徑同佢嘅外接圓半徑係一樣嘅。 正多邊形嘅內切圓半徑亦都叫做邊心距。喺圖論度，圖嘅半徑係指所有頂點 *u* 到任何其他頂點嘅最大距離嘅最小值。

圓周長（周長）為 *C* 嘅圓嘅半徑係：

:r = \frac C {2\pi}

## 引咗
半圓

**半圓**係種形，將個圓隨意用一條直徑分開兩半，弧度一定係180°。相對於圓形任何一條直徑都係對稱軸，半圓只有一條對稱軸。如果用半圓嗰條直邊同半圓上任意一點組成一個三角形嘅話，呢個一定係直角三角形。

## 方程式
以 (x_0,y_0) 做中心，半徑係 r 嘅上半圓嘅方程式係：
:y=y_0+\sqrt{r^2-(x-x_0)^2}

下半圓嘅方程式就係：
:y=y_0-\sqrt{r^2-(x-x_0)^2}
阮玲玉

**阮玲玉**（原名**阮鳳根**，學名**阮玉英**，）係中國默片時代（1920年代至1930年代）最著名女演員之一，原籍廣東香山縣南朗鎮赤坎村，上海出世。1935年3月8號凌晨兩點鐘喺上海新閘路沁園村嘅住宅食安眠藥自殺，延至當日下晝六點幾不治，終年25歲。

## 電影作品
*1927年 《掛名夫妻》
*1927年 《楊小真》（又名《北京楊貴妃》）
*1927年 《血淚碑》
*1928年 《蔡狀元建造洛陽橋》
*1928年 《白雲塔》
*1929年 《珍珠冠》
*1929年 《情欲寶鑒》
*1929年 《劫後孤鴻》
*1929年 《大破九龍山》
*1929年 《火燒九龍山》
*1929年 《銀幕之花》
*1929年 《婦人心》
*1930年 《故都春夢》
*1930年 《自殺合同》
*1930年 《野草閒花》
*1931年 《戀愛與義務》
*1931年 《一翦梅》
*1931年 《桃花泣血記》
*1931年 《玉堂春》
*1932年 《續故都春夢》
*1933年 《三個摩登女性》
*1933年 《城市之夜》
*1933年 《小玩意》
*1934年 《人生》
*1934年 《歸來》
*1934年 《再會吧，上海》
*1934年 《香雪海》
*1934年 《神女》
*1935年 《新女性》
*1935年 《國風》

## 出面網頁

* 

類:中國電影女演員
通用十進制圖書分類

**通用十進制圖書分類**係一種世界各地嘅圖書館入面，成日都用到嘅其中一個類。而呢種分類係由2位比利時嘅書本專家——波爾岳列同亨利拿方太尼呢兩個人喺19世紀末嗰陣，喺獨威十進位圖書分類嘅基礎度，繼續研發出嚟嘅其中一隻分類。而呢隻分類係由數字同特殊符號搞出嚟嘅。佢係將涉及到邊種知識體系同埋學科嘅書嚟搞分類。

## 總類

* 0——總匯
* 1——哲學　心理學
* 2——宗教　神學
* 3——社會學　政治　經濟　法律　教育　人類學
* 4——暫時重未有（由圖書館具體添加）
* 5——自然學科　數學
* 6——實用學科　醫學　科技　企業經濟學　電腦
* 7——藝術　手工藝品　音樂　競技　體育
* 8——語言學　文學
* 9——地理　生物　歷史

## 附加
: + ——並列號
: ：——關係號
: / ——包括號
: = ——語言號
: (0...) ——書類號
: (...) ——地域號

## 出面網頁
* Universal Decimal Classification Consortium
* UDC online 
* UDC 英文
* UDC 瑞典文
* UDC 西班牙文
何達文

**何達文**（**Edmond Ho**）係香港企業家，而家係載通國際、九龍巴士同龍運巴士董事總經理，亦係九巴（中國）控股董事總經理同路訊通董事。
快感

**快感**（ ）係一種感覺，大致上可以理解為係令人覺得「舒服、過癮、正」嘅感覺。快感可以係基於生理需要，例如食到好味嘅嘢，亦可以嚟自心理需要得到滿足，例如受到讚賞。

快感喺動物行為上扮演住重要角色，因為快感有助動物得知乜嘢值得做、乜嘢要避開。例如食得飽有快感，就會鼓勵動物繼續搵嘢食；性交有快感，就會推動繁殖；成功有快感，就推動學習同進步。

有唔少人認為快感同痛係兩極，但實際上兩者有時可以好接近，例如食辣嘢就係一種又痛又過癮嘅體驗。

## 遠因研究

由進化生物學嘅角度睇，快感係一種促進生存同繁殖嘅機制。當生物做咗對自己有益嘅行為，例如食嘢、性交、社交等等，個身體就會產生快感，好似一種獎勵，鼓勵佢下次繼續做同樣嘅嘢。簡單嚟講，快感有助生物學識「邊樣行為係對自己有利嘅」令有利於生存嘅行為有更高機會出現，從而增加基因傳落下一代嘅可能性。

## 神經研究

科學家會用腦神經學嘅方法研究快感，例如研究邊啲腦區喺感受到快感嗰時會活躍，或者研究多巴胺（）等嘅神經傳遞素喺快感中起咗咩作用。心理學、哲學同社會學都有用唔同角度探討快感嘅本質同意義。

快感中心係指個腦裏面負責引起快感嘅一拃腦區，屬於犒賞系統嘅一部分。

截至 2020 年為止，神經科學研究經已發現咗多個快感中心－包括係伏隔核、眶額皮質（前額皮層嘅一部份）、基底核以至島葉等嘅多個腦區都俾人發現同快感有關，都會喺攞到犒賞－無論件犒賞係嘢食、朋友定性愛都好－嗰陣啟動；呢啲腦區之間有緊密嘅連繫，佢哋是但一個啟動都會令到其餘嗰啲或多或少噉跟住齊齊啟動，快感呢樣嘢需要快感中心嘅唔同部份一齊同時啟動先至可以產生。而廿一世紀初神經內科（研究神經系統疾病嘅醫學領域）上已知，呢啲腦區因為病變等嘅原因而受損會搞到一個人出現「難以再得到快感」（睇埋失樂）嘅情況，呢樣嘢往往會搞到患者冇嗮生活嘅樂趣。

## 商學研究
*消費行為
*衝動買嘢

## 睇埋
*性格衝動
*操作制約
*美感
*甜味

## 引咗
李煌

**李煌**可以指：
*李煌 (大明)，大明正德十二年進士
*李煌 (大清)，大清嘉慶廿二年進士
張柏文

**張柏文**（）係香港藝人，張栢芝細佬，見佢有搞酒吧生意，有廣告公司，港星製作公司，做DJ Party 音樂節同演唱會。
種族清洗

**種族清洗**，又叫**種族屠殺**，係指一個極權政府對某一個種族嘅人通通殺晒，最出名嘅歷史事例係納粹德國對猶太人嘅大屠殺。
刑事偵緝部

**刑事偵緝部**係香港警務處下面嘅一個架構，五個陸上嘅警察總區都有一個，主要負責調查嚴重嘅罪案同跨區嘅罪案，亦都負責收集、整理同評估總區入面嘅罪案情報。
模擬市民4

《**模擬市民4**》（英文：***The Sims 4***；簡體中文：《**模拟人生4**》）係美國藝電公司（Electronic Arts）發行嘅一款電子遊戲，由該公司嘅Maxis小組同埋The Sims Studio小組共同開發，2014年9月2號出Windows版，2015年2月18號出Mac版。

## 主遊戲
任您創造。任您控制。《模擬市民4》嘅一切任您支配。創造有著突出性格與鮮明外表嘅全新模擬市民。控制您嘅模擬市民嘅思想、身體及心靈，並體驗唔同嘅人生！

* 資料片
來去上班發行時間：2015年3月您係工作場所嘅統治者！喺模擬市民工作時主動掌握佢嘅節奏，並決定畀佢哋成為拯救生命嘅勇敢醫生、解開犯罪案件之謎嘅無畏偵探、製作各式設備嘅瘋狂科學家，或者發展零售事業，成為模擬市民大富翁。

同歡共樂發行時間：2015年12月創立並加入有著鮮明興趣、個性同風格嘅俱樂部，您可以設立俱樂部嘅規則、決定俱樂部嘅外觀並自訂聚會場所。同其他模擬市民享受刺激嘅團體活動，並喺溫登堡呢個美麗新世界縱情歡樂。

都會生活發行時間：2016年11月從外面熙攘繁忙嘅活動，到只有公寓生活至會發生嘅獨特狀況，帶您嘅模擬市民到城內探索城市嘅一切。喺三米舒諾多樣化嘅城市完成您模擬市民嘅夢想，探索新嘅社區同埋節慶。 體驗您模擬市民嘅第一間公寓所帶來嘅迷人魅力同埋挑戰，再一路向上搬入您模擬市民夢想中嘅頂樓豪華公寓。

## 擴充包
露天度假發行時間：2015年1月喺《The Sims 4 露天度假》帶您嘅模擬市民去露營及探索全新地點 - 花崗瀑布！潛入樹林冒險，體驗各種全新驚奇事物，包括危險又迷人嘅藥草、新品種嘅魚、令人起雞皮嘅蟲蟲，重有…熊？

Spa Day發行時間：2015年7月畀你嘅模擬市民前往全新完美平衡水療中心，來個恢復全身精力嘅按摩，並通過瑜珈練習改善心靈健康。浸喺泥漿浴池放鬆身心之後，請走入桑拿區，令身上嘅壓力隨著汗水一齊排出吧。使用各種唔同嘅全新物件同埋美麗裝飾品，令你嘅模擬市民嘅家擁有更多平靜同舒適感。

外出用餐發行時間：2016年6月《The Sims 4 外出用餐》令您擁有一間餐廳並帶模擬市民外出用餐。創建及管理各式各樣嘅餐廳、雇用職員並規劃完美菜單來賺取利潤及擴張企業版圖。同模擬市民一齊外出用餐，享受全新嘅實驗性菜肴，並同好友同埋家人共享美好時光。

## 組合包
豪華派對組合發行時間：2015年5月運用各種奢侈裝飾來辦場豪華派對。用耀眼嘅晚禮服同埋別緻嘅正式服裝來提升您模擬市民嘅服裝品味。擺上全新推出嘅自助餐餐桌，並決定要提供邊種美味餐點畀您嘅模擬市民，重要記得布置最完美嘅餐桌擺飾，為整場活動做出畫龍點睛嘅效果。

完美露臺組合發行時間：2015年6月《The Sims™ 4 完美露臺組合》令您為模擬市民嘅家裝上新嘅浴池，打造出完美戶外空間！喺全新燒烤架上開火舉辦美味嘅野炊活動，並畀你嘅模擬市民着上時髦嘅休閒服飾。有咗全新嘅熱水浴池，您嘅模擬市民就可以喺入面洗走一日嘅壓力，畀陽光自頭上灑下，享受懶洋洋嘅氣氛。

冰酷廚房組合發行時間：2015年8月重新設計您嘅廚房，添加充滿時尚感嘅電器同家具，令整個空間迸出現代嘅火花。睇下您嘅模擬市民能夠用雪糕製造機做出乜嘢神奇風味。推出各種新嘅酷炫時尚同埋髮型，讓您嘅模擬市民看起來可口無比。

毛骨悚然組合發行時間：2015年9月用恐怖又有趣嘅裝飾品來改造您模擬市民嘅屋企。為您嘅模擬市民挑選新嘅服裝，並打造前所未見嘅有趣妝容。喺全新南瓜雕刻站學習新式雕刻技法，並幫助您嘅模擬市民舉辦大家就算擠破頭也想參加嘅毛骨悚然派對。

電影同樂組合發行時間：2016年1月喺《The Sims 4 電影同樂組合》請您嘅好友過來參加電影之夜並穿着輕鬆寫意嘅服裝。爆一碗爆穀並喺全新嘅投影螢幕上播放電影來娛樂您嘅模擬市民。着上波希米亞時尚同埋輕松嘅髮型，來體驗一下低調嘅氣氛。

浪漫花園組合發行時間：2016年2月玩《The Sims 4 浪漫花園組合》打造華麗嘅維多利亞式花園畀模擬市民體驗浪漫並發掘一些秘密。到許願井一探究竟，看看實唔實現到模擬市民嘅深切願望，或者幫佢哋着上花卉時裝喺噴泉水池旁共享歡樂時光。

童樂房間組合發行時間：2016年6月用《The Sims 4 童樂房間組合》設計出充滿個人風格且能激發模擬市民想像力嘅孩童臥房。收集同交換怪獸卡片，然後喺電子戰鬥機臺上令佢哋活起來。表演玩偶劇來講故事娛樂家人同埋朋友。為模擬市民着上能展現佢哋個人風格嘅童裝。

休閑後院組合發行時間：2016年7月以《The Sims 4 休閒後院組合》為您嘅模擬市民創造一個令自己放鬆心情嘅休閒後院空間。喺草坪滑水道上表演瘋狂技巧，或飲一啖檸檬水放鬆一下。以七彩繽紛嘅新項目裝飾後院，並畀你嘅模擬市民着上休閒時尚服裝。

## 出面網頁
*《模擬市民》 - 官方網站
九州 (中國)

**九州**係源自古時中國夏 (國)、商朝、姬周嗰啲時代嘅漢族先民嘅地區劃分，北邊到戈壁、東邊到東海、南邊到南海，西邊挨着藏地。後來「**九州**」亦做咗中國嘅其中一個稱呼。

傳說大禹劃分嘅九個州包括：
*冀州
*兗州
*青州
*徐州
*揚州
*荊州
*梁州
*雍州
*豫州
香港輔助警察隊

**香港輔助警察隊**（簡稱**輔警隊**；英文：**H**ong **K**ong **A**uxiliary **P**olice **F**orce，縮寫：**HKAPF**，英文副名：**H**ong **K**ong **A**uxiliary **P**olice，副名縮寫：**HKAP**）隸屬於香港警務處支援部支援科，喺1914年根據《香港法例》第233章《香港輔助警隊條例》第三條成立。主要工作係支援正規警隊喺大型公衆活動或預先策劃嘅行動中執行人群管理工作，同埋執行日常巡邏工作。此外，喺發生天災或緊急事故嘅時候，輔警隊亦會提供支援。輔警隊嘅成員嚟自各行各業，或者係讀緊大學或大專院校嘅學生，佢哋都利用空餘時間參與輔警工作服務社群。

## 輔警簡介
香港輔助警察隊由社會各階層嘅志願人士組成，提供訓練有素嘅後備人手，喺應付緊急事故嘅時候支援正規人員，依循警務處處長按現行嘅行動優次而指令嘅支援形式同人數動員。輔警隊嘅組織同指揮架構已經同正規警隊融合。輔警隊係根據《香港輔助警隊條例》（香港法例第233章）第3條成立，隊員派駐五個陸上總區，按照各總區軍裝人員編制比例分派。輔警隊不斷招募志願人士加入，確保隊伍維持朝氣同活力。

## 制服同裝備
所有輔警隊員嘅制服同裝備基本上同正規人員一樣。男女隊員都會配備點三八左輪手槍同十二發子彈、警棍同胡椒噴劑。隊員會喺基本訓練課程度接受武力使用訓練。輔警隊員同正規人員喺制服上唯一嘅分別係輔警隊員嘅肩章印有英文字母‘A’作識別。

## 職責
*保護重要地點；
*為指揮同控制中心提供人手；
*提供人手保衞警署；
*保護領事館；
*喺天災或影響民眾嘅緊急事故發生嘅時候提供一隊後備隊伍協助有關工作；
*喺大型公眾活動同其他預先策劃嘅行動中支援正規人員執行人群管理工作；
*提供後備受訓人手，支援正規警隊執行日常巡邏工作；
*喺大型活動進行期間，增補正規警隊嘅一般警察服務。

## 入伍條件
;國籍
*香港特別行政區永久性居民；
*喺香港居住最少七年。

;職業
*有固定職業；或
*若果透過輔警大學生計劃加入，需要係香港嘅大學或專上學院全日制學生。

;學歷要求
*喺香港中學文憑考試五科考獲第2級或同等或以上成績，或有同等學歷；或
*喺香港中學會考五科考獲第2級／E級或以上成績，或有同等學歷。

;語文能力要求
*香港中學文憑考試或香港中學會考英國語文科考獲第2級或以上成績，或有同等學歷；
*香港中學文憑考試或香港中學會考中國語文科考獲第2級或以上成績，或有同等學歷。申請人未能夠符合所需最低中文語文能力要求，仍然可以申請嗰個職位。但係，申請人將被安排參加由警察招募組舉辦嘅中文程度評核試，並須喺每一次申請嘅時候喺嗰個考試中取得合格先至會獲得聘用；
*中文程度評核試嘅目的，係評估申請人有冇具備執行輔警職務所需嘅中文書寫能力。評核試分為兩部份：「語文運用」同「中文作文」。「語文運用」要求考生喺半個鐘之內回答三十條問題（問題取材自三篇文章），包括改正錯別字、重組句子、代入同義詞、填上片語或連接詞等。「中文作文」就要求考生喺一個鐘之內按照指定題目作文大概三百字；
*能夠閱讀同書寫中文同操流利粵語。

;體格
*體格良好：需要通過體能測試；
*視力良好：可以配戴眼鏡，但需要須通過視力測試；
*符合身高同體重的最低要求；
*男性身高最少163厘米，體重最少50千克；
*女性身高最少152厘米，體重最少42千克。

## 職級編制
香港輔助警察隊由以下列職級組成：
*輔警總監（警務處高級助理處長（輔警））
*輔警副總監（警務處助理處長（輔警））
*總警司（輔警）
*高級警司（輔警）
*警司（輔警）
*總督察（輔警）
*高級督察（輔警）
*督察（輔警）
*警署警長（輔警）
*警長（輔警）
*高級警員/警員（輔警）

## 歷任首長
;香港輔助警察隊總監
*端納（Michael Turner，1959－1962）
*祁德尊（John Douglas Clague，1962－1969）

;皇家香港輔助警察隊總監
*祁德尊（John Douglas Clague，1969－1980）
*楊俊驤（Ramon Young Chun-sheung，1980－1981）
*鮑富達（Trevor John Bedford，1981－1983）
*曹乃麟（Nylon Leonard Ts'o，1983－1987）
*陳棣榮（Archibald Chan，1987－1996）
*周湛樵（Peter Chau Cham-chiu，1996－1997）

;香港輔助警察隊總監
*周湛樵（Peter Chau Cham-chiu，1997－2001）
*郭志舜（Arthur Kwok Chi-shun，2001－2010）
*姚仰龍（James Yiu Yeung-lung，2010－2016）
*楊祖賜（Yang Joe-tsi，2016－）

## 出面網頁
*香港輔助警察隊
保普選反暴力大聯盟

**保普選反暴力大聯盟**，前名**保普選反佔中大聯盟**，係香港一個聯合組織，嚮2014年成立，支持香港政府主導嘅香港政治制度改革，又叫做支持香港政治進行普選。呢個聯盟組織反對香港激進泛民主派主張嘅佔領中環運動。佔領中環運動落幕後，聯盟改咗名，繼續反對激進泛民嘅暴力。

## 睇埋
*幫幫香港出聲行動
*8.17反佔中大遊行
*香港「保普選、反佔中大聯盟」網絡平台
*周融
*簽名運動

## 出面網頁
*
2014年至2015年英格蘭超級足球聯賽

**2014年至2015年英格蘭超級足球聯賽**（**2014–15 Premier League**）係第23屆英格蘭足球超級聯賽賽事。英超聯賽係英格蘭最高級別嘅足球聯賽，創建於1992年。呢屆聯賽嘅賽程已經喺2014年6月18號發布。今屆英超聯賽喺2014年8月16號開始，2015年5月24號完結。

## 參加球隊
有20隊球隊參加今次賽事，其中17隊球隊參加咗2013-14賽季英超聯賽。喺2014年4月5號，李斯特城確定將由2013年至2014年英格蘭足球冠軍聯賽直接升入2014-15賽季嘅英超聯賽，今次係呢隊隔咗10年之後再次升入英超聯賽。佢哋喺2014年4月22號擊敗保頓之後攞到英冠冠軍。般尼喺2014年4月21號擊敗韋根之後確定獲得英冠聯賽亞軍，得到直接升入英超聯賽資格。2014年5月24號，昆士柏流浪喺倫敦溫布萊球場舉行嘅2014年英冠升班附加賽以1-0擊敗打吡郡，成為最後一隊由英冠升入英超嘅球隊。呢三隊英冠球隊取代咗喺2013-14賽季英超聯賽排最尾三位嘅卡迪夫城、富咸同諾域治參加英超聯賽。

### 主場球場

### 領隊同波衫

* 球證衫由Nike供應，EA Sports贊助。今季英超聯賽嘅新用波由Nike供應。

## 積分榜

### 每輪排名

### 對戰成績

## 參考

## 出面網頁
*英超官方網站
漢莎同盟

**漢莎同盟**（德文：**Hanse**；拉丁文：**Hansa Teutonica**或**Liga Hanseatica**）係12到13世紀中歐嘅神聖羅馬帝國同條頓騎士團部份城市之間形成嘅商業、政治同盟，以德意志北部城市為主。「漢莎」嘅德文意思為「公所」或者「會館」，最早係指從南海（須德海）到芬蘭、瑞典同挪威嘅一班商人同佢等嘅貿易船隻。漢莎同盟喺12世紀中期逐漸形成，14世紀晚期到15世紀早期達到鼎盛時期，加盟城市最多達到160個。1367年，漢莎同盟成立以呂碧克（Lübeck）為首嘅領導機構，吸引到漢堡、科隆、不來梅等大城市嘅富商、貴族參加，重擁有埋自己嘅武裝同金庫。1370年，漢莎同盟擊敗丹麥，訂立《舒特留崇德條約》（德文：Friede von Stralsund），從此壟斷波羅的海地區貿易，商站遍及西起倫敦，東到諾夫哥羅德嘅沿海地區，實力雄厚。15世紀中葉之後，隨著英、俄、尼德蘭等國家嘅工商業發展，加上新航路嘅開闢，漢莎同盟由盛轉衰，1669年解散。

今日德國嘅載旗航空公司漢莎航空（Lufthansa）裡面嘅「漢莎」，指嘅就係漢莎同盟。
廣州巴士

**廣州巴士**，或者叫**廣州公交**，係講廣州市嘅巴士事業，到而家為止，喺廣州係由廣州市政府主導下調撥財政資源搞嘅，喺廣州地區畀咗第一、二、三巴士公司壟斷嗮成個廣州嘅巴士營運。而家嘅廣州巴士都重喺度發展緊。

## 史
### 黃包車時期
喺19世紀尾，廣州市入面嘅主要交通工具都係喺日本進口嘅黃包車，而所謂嘅「黃包車」重可以嗌「東洋車」。喺嗰時，由於巴士重未普及，嗰啲黃包車其實都係啲舊式木輪車，而廣州市入面營運緊嘅黃包車公司——利源、協安、大益、安樂等10幾間公司有成200部黃包車咁多。而黃包車係可以按路線跟住個門牌度送過去，都幾方便下，而黃包車嘅生意都做咗好耐，嗰時嘅黃包車係廣州市入面嘅主要交通工具。

### 汽輪車嘅流行
由於黃包車入咗中國之後就俾人改咗好多次，一直改到汽輪車嘅版本為止。喺嗰時，啲人重喺度升緊黃包車嘅級嗰陣就出咗一批腳踏三輪搭客車，喺腳踏三輪搭客車出現咗之後，黃包車就開始淘汰啦。

### 巴士嘅出現
到咗1920年，嗰時嘅由於有好多搭客車出嚟馬路度行，喺廣東電車有限公司喺鬼佬地區買咗批鐵輪貨車嚟改成個搭客汽車，嗰時因為品質好差，搞到猛咁出交通事故而俾政府禁咗。到咗1922年，加拿大華僑蔣壽石，就喺加拿大度買咗15部舊嘅貨車返嚟，上面加個頂篷同兩排長嘅座凳嚟搞成嘅8座客車。嗰時重辦咗廣州嘅第一間巴士公司嚟推廣巴士業務。嗰時有首廣告歌都幾㷫下：「搭上加拿大，快趣好世界；行路嚤得多，車仔冇咁快；一粒銀芝麻，快搭加拿大。」

### 「火柴盒」時期
廣州最早嘅巴士，係「火柴盒」嘅版本，嗰時每部有8位員工，而呢班員工喺分咗甲、乙兩班，而且每班4位（1位司機+1位助手+2個賣飛佬）。而且部巴有2棟門嚟畀乘客上落車，而大門係由賣飛佬自己逳手嚟拉嘅。嗰時喺交通繁忙或冇乜車嗰陣，部巴士逼到至少50個人係好閒。嗰時嘅「火柴盒」汽車公司，大部分都係港澳同國外華僑嘅私人股份企業，喺1926年，利行、利民、國民、模範呢4間公司攞咗巴士嘅辦理權。喺1926年～1928年，嗰時凈係得10部巴士咁少，後嚟過咗1年又加咗10部巴士，同而家嘅巴士重差咗好遠。

到咗1931年，福利、利行、中華、通行、僑商、德記、廣華、利南、模範呢9間公司攞咗第二次辦理巴士名額嘅公司份，嗰時喺政府招商嚟辦，就搞咗成百幾部巴士出嚟。喺20世紀30年代初期，嗰時金融比較穩定就出現咗廣州市嘅交通繁榮現象。而解放初期就出咗12條市區嘅巴士線路。

而所謂嘅「火柴盒」巴士喺20世紀60年代尾就淘汰嗮喇。

### 巴士同電車公司嘅成立
喺第一部國營公共汽車行咗之後，就喺1953年1月成立咗廣州市第一公共汽車公司，主要係搞廣州市入面嘅巴士營運。嗰時有198部巴士：國營87部、私營111部。而廣州嘅第一部巴士係從東山往返黃沙嘅1號車（而家重喺度，不過線路變咗係東山往返芳村花園）。到咗1959年2月，由於廣州無軌電車成立，嗰時就整咗條從農林下路去到解放路嘅越秀公園條路線嚟營運。而廣州市嘅第一條無軌電車線路喺1960年9月30號正式通車。

### 依卡路斯客車時期
喺1954年，廣州就喺匈牙利買咗第一批依卡路斯客車嚟搞巴士客運。喺20世紀60年代，嗰時重係比較靚嘅巴士。但係由於發動機好渣屎，重有行緊發動機又鬼咁落後，甚至係剎車系統失靈。所以呢部巴士喺20世紀70年代就冇嗮喇。

### 「通道車」時期
到咗20世紀70年代中葉，嗰時嘅廣州市客車裝配廠出咗部巴士，而呢種巴士就係由依卡路斯客車改裝，改成咗通道巴士，而呢種有14.2米咁長嘅巴士，實際係用咗兩節車廂嚟整嘅（同而家嘅BRT長車差唔多），可以坐到150幾個人。嗰時，喺兩節車廂入面都各派咗位售票員出嚟。由於車身好長，乘客又多，所以售票員同司機都搞咗句「特殊暗號」嚟溝通。而所謂嘅「特殊暗號」就係㩒下個唥鐘，響到噉嘅嘢就係以下噉解：
*1短——有人要落車
*2短——請閂門
*1長——車入面有突發事件或危險，司機要停車。

由於呢種巴嘅車身太長啦，加上用咗好多佔地面積，相反重唔夠靈活，又行得鬼咁慢，所以喺20世紀80年代尾就冇嗮喇。

### 無人賣飛巴士
到咗1993年，廣州市率先喺成個中國入面搞無人賣飛，而呢種無人賣飛行為就一直行到而家。喺未有無人賣飛巴士之前，重出現咗巴士賣飛佬喺到站嗰陣拍個車廂嘅身嚟吸引乘客上車嘅。不過無人賣飛巴士出現咗之後就冇呢隻歌仔唱喇。

#### 廣州牌時期

喺1993年就出咗前門上、後門落嘅巴士。而呢種巴士係由廣州客車廠出嘅廣州牌客車，嗰時廣州客車廠（喺2000年破咗產）都幾犀利下，而廣客甚至重賣到斷貨都有。就係噉，嗰時廣客重創咗賣出1300部巴士嘅記錄。而廣州牌嘅巴士一直去到2005年12月23號先至淘汰嗮。

#### 空調車時期
喺1992年，廣州市就出現咗第一部空調巴，而嗰時第一部空調巴喺一汽嘅202號巴士開始搞嘅。喺開咗呢條綫無耐，重掛住幾大隻嘅「美國冷巴正式投入運行」（）呢啲字。後嚟呢種巴喺1995年俾國務院發展研究中心頒發咗「第一條冇人賣飛嘅巴士」同埋「中華之最」嘅榮譽證書。而本土第一條用國產空調巴士嘅係1994年嗰陣嘅180號巴士。而空調巴重喺廣州入面霸嗮主流一直到而家，重攞埋熱狗巴士嘅位。而廣州嘅最後一部熱狗巴士喺2013年10月9號深夜正式退出咗歷史舞台。

#### 雙層巴士
喺1985年，廣州市政府率先喺香港買咗部分雙層巴士嚟廣州行，不過嗰陣時都係啲差唔多退役嘅德國同英國出嘅巴士，維修嘅成本比較高，重有高架橋嘅高度又好矮。結果雙層巴士喺1999年開始慢慢噉退出，到2003年冚唪唥退出嗮。

到咗2009年9月雙層巴士重出江湖，不過呢啲車一直都冇上車牌，搞到俾人以為係非法。到咗2015年6月29號，公交226有咗真正雙層巴，用嚟疏導客流。

## 而家
到而家為止，廣州市有成幾千條巴士、電車同BRT線路，佢係廣州入面嘅其中一個主要交通方式。重有新開通嘅有軌列車。由於越嚟越多廣州嘅地鐵路線開通（包括埋廣佛線、APM，已經開通咗九條線），所以廣州市嘅交通發展思路變成「地鐵為主、公交為輔」嘅觀念。而呢啲思路就令好多經典嘅路線取消或縮短咗。

## 睇埋
* 廣州電車
* 廣州雙層巴士

## 參考

## 出面網頁

*广州公交发展史
*广州早期的公交车
*广州巴士发展历史
*巴士迷收藏公交车模型记录广州公交车发展历史
*【广东】巴士迷盼建 巴士博物馆
林新強

**林新強**（**Ambrose Lam**，），係香港建制派（專業界親中陣營）政治人、法律界人士，香港律師會前主席、第七屆香港立法會議員。

## 軼事
* 2014年5月5號，因為唔肯用英語答亞洲電視國際台記者有關香港政治制度改革嘅問題，而畀記者喺新聞報道度批評。
* 2014年8月14號香港律師會嘅特別會員大會通過對佢嘅不信任動議，成為首個被通過不信任動議嘅香港律師會主席。
* 2014年8月19號正式向理事會申請辭職。
## 政治參與同經歷
林新強係香港親中陣營嘅成員，本身亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中陣營團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。

喺2021年9月，佢成為香港特别行政區選舉委員會委員(有關全國性團體香港成員的代表)；同年12月，佢參選第7屆香港立法會選舉嘅法律界功能界別，以1,637票當選，擊敗674票嘅陳曉鋒，成為繼葉錫安後，歷嚟第二位當選法律界功能界別嘅親政府陣營議員。之後佢喺李家超無提政綱嘅情況下，有份提名李家超參與2022年香港行政長官選舉。

## 個人榮譽
* 太平紳士（2014年）

## 公職
*香港再出發大聯盟發起人
## 參考來源
## 攷

## 出面網頁
* 
* 
* 林新強，香港律師會
* 林新強律師事務所
沉沒成本

**旁置成本**（；可以理解做**擺咗埋一邊嘅成本**噉解），又叫**既出之物**，係經濟學同商業決策入面嘅一個術語，指已經發生咗或者應承咗人要支付、所以無得收返嘅成本支出。呢個概念通常係用喺項目嘅投資決策上嘅：原則上，決策者做決定嗰陣要忽略過去嘅旁置成本，因為呢啲旁置成本無論如何都係攞唔返嘅。

舉例說明，想像家陣要開發一隻視像遊戲，遊戲開發者實要使錢，請人返嚟做程式編寫同埋製作電腦圖像等嘅工作；順利嘅話，佢哋會開發出一隻好賣嘅遊戲，吸引到夠多人買，最後賺到利潤；而想像喺開發途中，佢哋同一位編程員簽好咗約，應承會支付若干咁多人工請佢返嚟寫程式，喺簽約嗰一刻份簽已經返唔到轉頭，佢哋將要畀嘅呢一筆錢就係旁置成本嘅一個例子。

旁置成本個英文名叫 **sunk cost**。呢隻字詞就噉字面解係**沉咗嘅成本**或者**沉沒成本**噉嘅意思。

## 基本概念

2001 年諾貝爾經濟學獎得主之一嘅美國經濟學家約瑟夫·斯蒂格里茨用過一個生活例子唻解釋沉沒成本係乜嘢。佢話：

斯蒂格利茨喺呢度唔單止生動噉講清楚乜嘢係沉沒成本，而且仲指明人對待沉沒成本應該持點樣嘅態度。

順帶一提，沉沒成本喺概念上都係固定成本（固定成本：成本一種，指就算盤生意產出同賣出嘅貨品服務嘅量升，都唔會升跌嘅成本），但固定成本唔一定係沉沒成本：沉沒成本定義上就係定死咗無得變嘅，所以一件沉沒成本實會係固定成本；而家想像買咗部機器返嚟幫手做生產，部機器係固定成本，因為就算賣得多咗貨，買入部機同（例如）維修部機要用嘅錢都係固定咗唔會變嘅，不過假如部機有得退貨而且仲會原銀奉還，噉買呢部機造成嘅成本就係沉沒成本。

## 行為謬論

原則上，做商業決策嗰時理應淨係在意啦更成本—即係自己而家嘅選擇可以影響得到嘅成本。沉沒成本已經無咗，無論將來做啲乜都唔會挽回得到，所以理應唔納入商業決策嘅考慮範圍內。不過現實表明，啲人做決策嗰陣往往會受到沉沒成本影響。

學者同決策者講**沉沒成本謬論**，正正就係指企業同人做商業或者經濟決策嗰陣成日有嘅一種心態：啲人成日諗住

持有呢種心態嘅企業或者個人，往往會持續噉抌錢落去蝕緊嘅生意嗰度，最後損失慘重，當初及早收手反而會有利好多；例如想像一個爛賭嘅人去賭場，佢轆咗幾次老虎機之後輸咗 2,000 文港紙咁多，佢有沉沒成本謬論，覺得自己「都使咗咁多錢，點都要繼續賭落去」，然後就繼續賭並且損失更多嘅錢，而唔係及時做出「收手」呢個理性啲嘅決定。廿一世紀初嘅商學界一般認為，沉沒成本謬論噉嘅心態係唔理性嘅，屬於謬論嘅一種。

唔少經濟學方面嘅研究者都有興趣研究沉沒成本謬論點解會發生。有一種睇法係主張沉沒成本謬論源於損失規避：損失規避係人類嘅一種經濟行為傾向，指人類硬係覺得損失好似影響大啲噉，損失 10 文慘嘅程度大過得到 10 文嘅開心程度；損失規避令人有種傾向，想出盡全力避免損失，如果一個人遇到一盤生意抌極錢都無得賺，就會覺得係蝕咗錢，所以就想靠住「抌多啲錢」嚟扭轉形勢，不過最後都係無用。

**Info：教育嘅沉沒成本**
有行為經濟學家喺 2010 年發表咗篇文，講佢哋做嘅一場實驗。場實驗係噉嘅：研究者搵咗 400 幾位讀緊本科嘅學生返嚟，叫佢哋喺虛擬環境下做決策；場決策如下—受試者得到一個工作柯，個柯化要求佢哋上一個短嘅課程，個課程（A）大約要 100 文美金學費，無得退錢，合格率係 75% 咁高；而喺呢個時候，研究者暗中將受試者分咗做三組，當中
*第一組受試者可以用 50 文美金嘅價上堂；
*第二組受試者可以用 100 文美金嘅價上堂；
*第三組受試者就要用 150 文美金嘅價上堂；
啲受試者唔知自己同其他受試者係邊組。畀咗學費之後，研究者就講畀佢哋知，話佢哋嘅朋友咁啱搵到一個免費嘅課程（B），而且嗰個課程合格率仲有成 85% 咁高；原則上，最理性嘅選擇係完全放棄課程 A 走去上課程 B，因為無論上邊個課程都係已經蝕咗課程 A 啲學費，但上課程 B 合格率高啲所以著數啲；但實驗結果表明，有唔少受試者選擇繼續上合格率得 75% 嘅課程 A，而且畀咗貴學費（150 文美金）嘅受試者更加大可能會噉做。

一般認為，呢場實驗係展示咗沉沒成本謬論：受試者已經投放咗資源去上課程 A —尤其係畀咗貴學費嗰班人，所以佢哋有股行為傾向，想去上課程 A，就算搵到一個合格率更高（客觀回報高啲）又免費嘅課程，佢哋依然照樣繼續上。

## 睇吓
*行為經濟學
*得寸進尺法
*承諾升級
*經濟泡沫
*收集收藏
*賭場遊戲

## 參考
以下係文中用咗嘅重要概念嘅英文名：

***沉沒成本謬論**：sunk cost fallacy
*固定成本：fixed cost
*啦更成本：relevant cost
*損失規避：loss aversion

以下係篇文引咗嘅學術文獻或者網頁：

## 拎
* 乜嘢係沉沒成本—同埋沉沒成本謬誤？，投資百科。
* 集換式遊戲 - II：利用我哋搜集嘅衝動嚟搵錢；呢段 YouTube 片講到集換式咭遊戲（TCG）等有收集成份嘅遊戲，討論呢類遊戲點樣引誘玩家想一路  住玩落去，期間有提到沉沒成本嘅概念—簡單講，佢哋提出有玩開 TCG 儲開咭嘅人投放咗相當量嘅錢買咭，所以會有股沉沒成本式嘅衝動想繼續玩落去。
葉婷芝

**葉婷芝**（**Ip Ting Chi**，）係香港女演員，做過亞洲電視同無綫電視藝員。

## 簡歷
葉婷芝喺2002年亞洲電視藝員訓練班畢業，曾經畀亞視力捧做「未來亞視當家花旦」，亦都參與過唔少節目。

佢係2008年約滿亞視後，就跟隨轉去無綫電視，同年第23期電視藝員訓練班畢業，跟住就一路係無綫電視藝員部頭合約藝員，主要拍電視劇。

2016年佢同無綫電視結束合約，同佢藝訓班識嘅老友林秀怡喺旺角開餐廳。

## 參考

類:香港電視女演員
太字節

**太字節**（）；港澳嗰邊嗌**太位元組**；全名係**太拉位元組**或**太拉字節**（）；簡稱**TB**，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。

## 同其他儲存單位嘅換算
* 1TB = 1,000 GB
* 1TB = 1,000,000 (106) MB
* 1TB = 1,000,000,000 (109) KB
* 1TB = 1,000,000,000,000 (1012) B

另外，太字節成日都可以係太比字節，換算公式係：
* 1TiB = 1,024 GiB
* 1TiB = 1,048,576 (220) MiB
* 1TiB = 1,73,741,824 (230) KiB
* 1TiB = 1,099,511,627,776 (240) B

由於唔同嘅換算方法都成日搞亂嗮。例如，一般嘅硬碟生產廠商都係用1,000,000,000,000（1012）位元組 = 1TB嘅進制，而 Microsoft Windows等作業系統就係用太字節嚟換算，所以有佢嘅容量報告成日細個硬碟標示容量嘅嘢。
香港政制改革

**香港政制改革**，或者叫**香港政治制度改革**，係香港政府首長同立法機關變得更民主化嘅過程，特別係指香港主權移交後對香港行政長官同香港立法會產生辦法嘅改進。中共中央政府同香港政府都強調，政制改革要響《香港基本法》嘅基礎上研究討論。

## 過程
根據基本法，香港最快2007年就可以有普選。2005年，香港2007年政改方案無普選之餘，亦無普選時間表，泛民主派唔收貨，最後拉倒咗。

2010年，政改方案依然無普選，但中央應承2017年可以普選行政長官、2020年普選立法會，加上肯讓步畀所有無份參加立法會功能組別嘅選民都有得投第二票，多數泛民主派決定袋住先，通過香港2012年政改方案，超級區議會呢個功能界別就喺呢個時候誕生。

2014年，政改方案雖然有提到2017年普選行政長官，但人大常委會為行政長官候選人提名定咗好高門檻，泛民主派覺得係假普選，決定啟動佔領中環運動抗議，最終演變做雨遮革命，搞到香港2017年政改方案喺2015年被否決。

2019年，香港修例風波爆發，泛民主派喺第6屆香港區議會選舉贏晒大多數民選議席，結果中央人民政府喺2021年推出咗《全國人大關於完善香港選舉制度嘅決定》，之後港府順勢通過《完善選舉制度條例草案》。而且，新選舉制度大幅削減民主成份，當中立法會直選議席比例減到得返22%，比起1991年香港頭一次有直選成份嘅立法機關選舉有30%直選議席更加少。

## 睇埋
*香港政治
*香港選舉
*普及選舉
*英國阻礙香港民主自治制度謠言
吉字節

**吉字節**（）；港澳嗰邊嗌**吉位元組**，口語嗌**激**；全名係**吉加位元組**或**吉加字節**（）；簡稱**GB**，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。

## 同其他儲存單位嘅換算
* 1GB = 1,000 MB
* 1GB = 1,000,000 (106) KB
* 1GB = 1,000,000,000 (109) B

由於佢同吉比字節已經搞亂嗮，所以吉字節成日都可以係吉比字節。

而吉比字節嘅換算公式係：

* 1GiB = 1,024 MiB
* 1MiB = 1,048,576 (220) KiB
* 1KiB = 1,73,741,824 (230) B

## 同吉比字節嘅搞亂
由於呢兩個嘅換算方式都唔同，所以成日都好容易搞錯。例：

硬碟生產廠商：1,000,000,000（109）位元組 = 1GB嘅進制
Microsoft Windows作業系統嘅換算公式：1 GB = 230 = 1,073,741,824 位元組

係因為Windows成日用錯咗*GB*呢個計量單位，所以喺Windows入面寫嘅「1GB」其實就係「1GiB」噉解，但Windows入面寫嘅係「1GB」而成日搞亂嗮。而且呢個搞亂嗮嘅嘢已經係成日出嚟嘅事，主要係Windows嘅作業系統壟斷嗮成日電腦市場，由於呢兩種換算方法都有唔同，所以喺計容量嗰陣差咗7.3%，結果搞到Windows系統報告入面講嘅容量重細個硬碟標示嘅容量嘅嘢。但喺蘋果公司嘅OS X作業系統入面就睇重嗮儲存裝置，因為佢計容量方法同硬碟廠商一樣，都係1GB = 1,000,000,000（109）位元組嘅十進位而避開咗計同用嘅麻煩。
堯字節

**堯字節**（）；港澳嗰邊嗌**堯位元組**；全名係**堯他位元組**或**堯他字節**（）；簡稱**YB**，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。據估算，2022年成個互聯網嘅容量總和唔超過800EB。響1公克DNA入面可以儲存360EB嘅信息量。

## 同其他儲存單位嘅換算
*1YB = 1,000 ZB
*1YB = 1,000,000 (106) Eb
*1YB = 1,000,000,000 (109) PB
*1YB = 1,000,000,000,000 (1012) TB
*1YB = 1,000,000,000,000,000 (1015) GB
*1YB = 1,000,000,000,000,000,000 (1018) MB
*1YB = 1,000,000,000,000,000,000,000 (1021) KB
*1YB = 1,000,000,000,000,000,000,000,000 (1024) B

另外，堯字節成日都可以係堯比字節，換算公式係：
*1YiB = 1,024 ZiB
*1YiB = 1,048,576 (10242) EiB
*1YiB = 1,073,741,824 (10243) PiB
*1YiB = 1,099,511,627,776 (10244) TiB
*1YiB = 1,125,899,906,842,624 (10245) GiB
*1YiB = 1,152,921,504,606,846,976 (10246) MiB
*1YiB = 1,180,591,620,717,411,303,424 (10247) KiB
*1YiB = 1,208,925,819,614,629,174,706,176 (10248) B
澤字節

**澤字節**（）；港澳嗰邊嗌**澤位元組**；全名係**澤他位元組**或**澤他字節**（）；簡稱**ZB**，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。

## 同其他儲存單位嘅換算
*1ZB = 1,000 EB
*1ZB = 1,000,000 (106) PB
*1ZB = 1,000,000,000 (109) TB
*1ZB = 1,000,000,000,000 (1012) GB
*1ZB = 1,000,000,000,000,000 (1015) MB
*1ZB = 1,000,000,000,000,000,000 (1018) KB
*1ZB = 1,000,000,000,000,000,000,000 (1021) B

另外，澤字節成日都可以係澤比字節，換算公式係：
*1ZiB = 1,024 EiB
*1ZiB = 1,048,576 (10242) PiB
*1ZiB = 1,073,741,824 (10243) TiB
*1ZiB = 1,099,511,627,776 (10244) GiB
*1ZiB = 1,125,899,906,842,624 (10245) MiB
*1ZiB = 1,152,921,504,606,846,976 (10246) KiB
*1ZiB = 1,180,591,620,717,411,303,424 (10247) B
拍字節

**拍字節**（）；港澳嗰邊嗌**拍位元組**；全名係**拍他位元組**或**拍他字節**（）；簡稱**PB**，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。

## 同其他儲存單位嘅換算
*1PB = 1,000 TB
*1PB = 1,000,000 (106) GB
*1PB = 1,000,000,000 (109) MB
*1PB = 1,000,000,000,000 (1012) KB
*1PB = 1,000,000,000,000,000 (1015) B

另外，拍字節成日都可以係拍比字節，換算公式係：
*1PiB = 1,024 TiB
*1PiB = 1,048,576 (10242) GiB
*1PiB = 1,073,741,824 (10243) MiB
*1PiB = 1,099,511,627,776 (10244) KiB
*1PiB = 1,125,899,906,842,624 (10245) B
千字節

**千位元組**（），大陸叫**千字節**（），簡稱**KB**或**K**，係資訊計量單位，依家通常用來標示檔案大細、網絡硬碟容量，又或者用喺大容量儲存媒介嘅容量。

## 同其他儲存單位換算
* 1KB＝1000位元組
* 1000KB＝1百萬位元組

另外，有啲人會撈亂千位元組同千比位元組（KiB），換算公式係：
* 1KiB = 1024位元組
百萬字節

**百萬字節**（）；港澳嗰邊嗌**兆位元組**（），口語嗌**Meg**；簡稱**MB**，佢係一種資訊計量單位，依家通常用嚟標示網絡硬碟容量。

## 同其他儲存單位嘅換算
* 1MB = 1,000 KB
* 1MB = 1,000,000 (106) B

另外，百萬字節成日都可以係百萬比字節，換算公式係：
* 1MiB = 1,024 KiB
* 1MiB = 1,048,576 (220) B

## 出面網頁
* Historical Notes About The Cost Of Hard Drive Storage Space
* the megabyte (established definition in Networking and Storage industries; from whatis.com)
* International Electrotechnical Commission definitions
* IEC prefixes and symbols for binary multiples
*Added Archived to How Many MB in a GB
比利時格蘭披治

**比利時格蘭披治**係一級方程式賽車喺比利時嘅其中一站比賽，而家個賽道7.004公里長，鬥44個圈，即係要行308.052公里。
保羅·狄勒

**保羅·狄勒**（**Paul Dirac**，），又或者譯做**狄拉克**，係英國物理學家，專門研究量子力學，發現狄拉克方程式，同另一位物理學家薛定諤一齊攞到1933年諾貝爾物理學獎。
澳洲南極領地

**澳洲南極領地**（**Australian Antarctic Territory**）係澳洲聲稱喺南極洲擁有嘅領地，5,896,500平方公里大，喺南緯60度南面，分開兩邊，一邊由東經45度到136度，另一邊由東經142度到160度。
## 出面網頁

* Australian Antarctic Division — Australia in Antarctica 
** Australian Antarctic Territory — Australian Antarctic Division 
* Australian Antarctic Territory - Geoscience Australia 
* Australian Antarctic Territory | territory, Australia | Britannica.com
亞美利哥·維斯普慈

**亞美利哥·維斯普慈**（，）係意大利（翡冷翠共和國）航海家及探險家，考察過南美洲東岸，斷定哥倫布去到嘅地方唔係佢認為嘅亞洲，而係一個歐洲人未去過嘅「新大陸」。所以美洲（全名亞美利加洲）就用佢個名起。
寡頭壟斷

**寡頭壟斷**係指市場上得幾個大賣家，有能力聯手操控市場，其他賣家好難入去競爭。
## 睇埋
*市場形式
*壟斷
類:市場形式